
USPJEH Ocjena britanskog Financial Timesa, jednog od vodećih svjetskih poslovnih listova  tstn3.) 


Ivanec u top 10 malih gradova u 
Europi s najboljim strategijama 
za privlacenje stranih ulaganja! 


Dogradnja škole s 1.923 
“kvadrata“ do kraja 401 3. 


-Žao mi je što smo na konačnu 
odluku o dogradnji naše škole mora- 
li čekati punih osam godina. Naime, 
još u šk. godini 2005./2006. predla- 


Poslovni 


gali smo da po tadašnjem modelu 
riješimo dogradnju škola u Ivancu 
i Radovanu te gradnju nove škole u 
Salinovcu. Na žalost, bivša HDZ-ova 
vlada to nije prihvatila. Školu ćemo 
dograditi sada, a Grad Ivanec ima 
proračunskih mogućnosti da s 10 


posto sredstava prati tu investiciju, g 
to više što ovo ulaganje prvenstveno | 


inkubator 

5 potpora 
inicijativama 
poduzetnika 


“| - početnika 


smatramo ulaganjem u znanje i bu- 
dućnost — izjavio je gradonačelnik 
M. Batinić. 


Obiteljska tradicija duga 50 godina 
Sissššš Od konja i 


m poda o ealna do 


Za vozila \ že; 
(Grad m 

uspješnog 
proizvodnog 696.000 
obrta kuna 


Više od 250 
djece na 

i manifestaciji 
m Tičeki se 
ženiju 


Pod maskama |. 
»zabrijali“i 
događanjima 
koja narodu 
dižu tlak 

2 iz gradskog života 


NADSTREŠNICE 
Gradu Ivancu odobrene 
četiri autobusne 
nadstrešnice 


Nadstrešnice u 
Lukavcu, Prigorcu, 


Bedencui Željeznici 


Četiri autobusne  nad- 
strešnice što ih je Gradu 
Ivancu odobrila županijska 
Agencija za marketing i pro- 
midžbu bit će montirane u 
Ivanečkoj Željeznici, u Lu- 
kavcu, Prigorcu i Bedencu. 
Postavit će se na javnim po- 
Vršinama u tim mjestima, pa 
će u predstojećem razdoblju 
gradske službe u suradnji 
s vijećima mjesnih odbora 
obići teren i utvrditi detalje 
potrebnih radova, kako bi se 
odmah nakon proljepšanja 
vremena moglo prići uređe- 
nju autobusnih ugibališta i 
gradnji betonskih podloga. 

Postavljanje nadstrešnica 
dio je višegodišnjeg progra- 
ma kojim je planirano da se 
njima opreme stajališta koji- 
ma gravitira veći broj putni- 
ka, osobito učenika.(ljr) 


POMOĆ U NEVOLJI 


Poplavljenima u 
Petrinji Ivanec 
šalje 5.000 kuna 


| Grad Ivanec odazvao 
se zamolbi za pomoć što ju 
je svima u Hrvatskoj uputio 
Grad Petrinja. Kao što je po- 
znato, petrinjsko je područje 
teško stradalo u poplavama, 
pri čemu je uništen velik broj 
kuća i imovina građana, kao 
i njihove poljoprivredne po- 
vršine. Posebno je teško što 
su u poplavama, najvećima 
u zadnjih 50 godina, najte- 
že pogođena područja po- 
sebne državne skrbi, koja su 
velika stradanja preživjela u 
Domovinskom ratu. 

Grad Ivanec  poplavlje- 
nima pomaže s 5.000 kuna. 
Svi ljudi dobre volje koji 


žele pomoći poplavljenim 
kućanstvima mogu to 
učiniti uplatom novčanog 


priloga na račun Crvenog 
križa = Petrinje, BAN: 
HR4323400091110024387, 
poziv na broj —HRO2 
14022014. Dobrodošle 
su i donacije perilica za 
rublje, posteljine, peći na 
kruta goriva, = štednjaka, 
hladnjaka, ledenica, paketa s 
higijenskim potrepštinama i 
sl.(ljr) 


Pokažu li poduzetnici-po- 
četnici s područja grada Ivanca 
interes da u početnoj fazi svoga 
poslovanja ili u nekim oblicima 
samozapošljavanja iskoriste po- 
godnosti poduzetničkog inku- 
batora, Grad Ivanec i Poslovna 
zona Ivanec d.o.o. pozvat će ih 
na suradnju. Potvrđuje to i gra- 
donačelnik Milorad Batinić: 

-Budući da Ministarstvo 
malog i srednjeg poduzetništva 
kroz program Poduzetničkog 
impulsa ove godine bespo- 
vratnim sredstvima potiče ra- 
zvoj takvih inkubatora, Grad 
Ivanec bi u slučaju dovoljnog 
broja zainteresiranih poduzet- 
nika resornom ministarstvu 
kandidirao projekt uređenja 
inkubatora te povučenim 
sredstvima financirao  preu- 
ređenje prostora stare škole u 
Salinovcu u objekt takve gos- 
podarske namjene. Drugim 
riječima, u objektu bi se uredio 
niz modernih ureda i poslov- 
nih prostora koji bi se pod vrlo 
stimulativnim uvjetima stavili 
na raspolaganje poduzetnici- 
ma u vremenskom periodu od 
1-3 godine, što se uobičajeno 
smatra razdobljem potrebnim 
za uhodavanje poslovanja i 
zauzimanje tržišne pozicije, pa 
je to i uobičajen rok korištenja 
olakšica koje nude inkubatori — 
poručuje gradonačelnik. 

Objekt u gradskom 

vlasništvu 

Što se tiče bivše salinovečke 
škole, poznato je da je riječ o 
objektu u vlasništvu Grada 


11214. IZXANEČKE X NOVINE 
PODUZETNIŠTVO Poziv Grada Ivanca poduzetnicima - početnicima 


Poslovni inkubator - potpora 
inicijativama poduzetnika 


Bude li interesa, Grad Ivanec spreman je ući u projekt 
kojim bi se prostori bivše škole u Salinovcu preuredili u 


moderne poslovne prostore 


w =" 1 


ši 


Poduzetnički inkubator 
pogodan je prvenstveno 
za tihe proizvodne i usluž- 
ne djelatnosti 


Osnovni preduvjet — tihi 
proizvodni obrt ili druga 
djelatnost koja ne zahtijeva 
smještaj prevelikih 
strojeva, prostor velikih 
dimenzija ili skladište 
Ivanca koji bi se u tom slučaju 
u potpunosti rekonstruirao i 
adaptirao za potrebe njihova 
poslovanja. Poruka je to upu- 
ćena svim početnicima u po- 
duzetništvu, odnosno, svima 


Pomoć na 
početku karijere 


Svrha poduzetničkog inku- 
batora je da poduzetnicima 
koji tek pokreću svoj posao 
osigura neophodnu početnu 
potporu u obliku subvencio- 
niranog prostora, pomoć oko 
pokretanja ili vođenja poslo- 
vanja te im osigura pogodno- 
sti koje proizlaze iz korištenja 
zajedničkih usluga, besplatan 
telefon i otpremu pošte kao i 
razne dodatne usluge. 


onima kojima žele pokrenuti 
neki posao ili osigurati svoju 
egzistenciju — samozapošljava- 
njem, a u početnoj fazi suočeni 
su s problemima nedostatka 
poslovnog prostora, nužne in- 
frastrukture, troškovima najma 
prostora, s operativnim troško- 
vima, troškovima hladnog po- 
gona i poslovnih usluga. 
Potrebu za takvom vrstom 
potpore već su izrazili mladi 
ljudi koji su na lanjskom Saj- 


ž mu poslova u Varaždinu ispu- 


sili gradsku anketu na temu 
inkubatora. 
a Zanimljivo j je da je čak 83 po- 
sto anketiranih izjavilo da bi ih 
postojanje inkubatora, koji bi 
ponudio dobre uvjete poslova- 
nja, potaknulo na samozapo- 
šljavanje i osnivanje vlastitog 
poduzeća, dok ih je 94 posto 
potvrdno odgovorilo na pitanje 
bi li kod započinjanja svoje dje- 
latnosti iskoristili pogodnosti 
koje im nudi inkubator. 

Isti postotak anketiranih 
izjavio je da im se Ivanec — 
uzevši u obzir činjenicu da je 
po veličini drugi grad u našoj 
županiji i da je dobitnik me- 
đunarodnog certifikata kao 
grad s poticajnom ulagačkom 
klimom — čini kao dobar izbor 
za započinjanje vlastitog po- 
slovanja. 

Osnovni preduvjet svim 
poduzetnicima koji bi htjeli ko- 
ristiti usluge inkubatora jest da 
je riječ o djelatnosti koja ne za- 
htijeva smještaj prevelikih stro- 
jeva, preveliki prostor ili skladi- 
šte. Budući prostori naročito bi 
bili pogodni za tvrtke ili obrte 
koje se bave proizvodnjom koja 
nije bučna, za informatičke 
urede, arhitektonske biroe i sl. 

Javiti se mogu svi zainteresi- 
rani, osobito oni koji su privat- 
nu inicijativu pokrenuli lani i, 
naročito, oni koji su poticaje za 
samozapošljavanje od HZZ-a 
koristili dosad ili će ih koristiti 
u 2014. Sve informacije dostu- 
pne su u Poslovnoj zoni Ivanec 
d.o.o, tel. 492-870.(ljr) 


IVANEČKE NOVINE 1.1.2014 


iz gradskog života 


JI 


AFIRMACIJA IVANCA Ocjena britanskog Financial Timesa, jednog od vodećih svjetskih listova koji 
se bave tematikom međunarodnog i svjetskog biznisa 


Ivanec u top 10 malih sradova u 
Europi s najboljim strategijama 
Za privlacenje stranih ulaganja! 


Na međunarodnom na- 
tječaju Cities and Regions of 
Ihe Future 2014./2015. (Gra- 
dovi i regije budućnosti) što 
ga ugledni britanski Financial 
Times provodi svake dvije go- 
dine, Grad Ivanec je svrstan u 
deset najboljih mikrogradova 
u Europi (do 100.000 stanov- 
nika) u kategoriji Strategija za 
privlačenje i poticanje direk- 
tnih stranih ulaganja! 

Takvu ocjenu donio je tim 
vrhunskih analitičara iz grupe 
Financial Timesa koja se bavi 
praćenjem, analizom i predvi- 
đanjima kretanja u ulagačkom 
sektoru. Zna li se da je riječ o 
jednom od vodećih svjetskih 
listova koji se bavi isključivo 
tematikom međunarodnog bi- 
znisa, financija, ekonomskim i 
političkim vijestima, komen- 
tarima i analizama te da takva 
ocjena dolazi od tima neovi- 
snih stručnjaka, slobodno se 
može reći da je ovakvo rangi- 
ranje Ivanca i priznanje što će 
ga 12. ožujka primiti na sve- 
čanosti proglašenja najboljih 
u francuskom gradu Cannesu, 
najveće i najznačajnije što ga je 
Ivanec ikad dobio! 

Reklama Ivancu na 

europskoj razini 


- Svrstavanje Ivanca u de- 
set europskih gradova — i to 


Winners 


ireland 
relang | 
Latvia 
Latvia 
kreland 


Ivanec u društvu s gradovima iz 
Irske, Njemačke, Litve... 


Rangiranje gradova provedeno je u pet raznih kategorija, za 
koje je pristiglo ukupno 486 prijava iz cijele Europe. U kategoriji 
gradova posebno su se ocjenjivali vrlo veliki gradovi, metropole 
i metropolska područja, zatim, veliki, srednji, mali i mikrogradovi. 
Upravo u toj, zadnjoj kategoriji, naslov grada koji je najviše učinio 
u uvođenju učinkovitih strategija za privlačenje i poticanje direk- 
tnih stranih ulaganja, Ivanec dijeli s još tri grada iz Irske (Water- 
ford, Galway i Limerick), s jednim iz Njemačke (Coburg), s dva iz 
Litve (Ventspils i Liepaja), s jednim iz Slovenije (Lendava) te s dva 
grada iz Srbije (Zaječar i Vranje).(ljr) 


u konkurenciji 180 gradova iz 
cijele Europe — koji su najviše 
učinili u uvođenju strategija za 
privlačenje i poticanje izravnih 
stranih ulaganja priznanje je 


svima u Gradu Ivancu koji su 
tijekom prošlih godina kroz 
razne projekte radili na stvara- 
nju pretpostavki za privlačenje 
ulaganja. Potvrda nam je to 


da je na međunarodnoj razini 
prepoznat smjer razvitka koji 
smo si bili zadali najprije Grad- 
skim operativnim planom, 
a sada i Strategijom razvoja 
grada Ivanca, i da je ocijenjen 
kao stimulativan za poticanje 
i privlačenje stranih ulaganja 
— izjavio je povodom dodjele 
priznanja gradonačelnik Milo- 
rad Batinić. 

Tomu su, smatra, doprini- 
jeli dugogodišnji napori Grada 
na opremanju i aktiviranju Po- 
slovne i Industrijske zone, na 
=== 

Priznanja regijama i 
gradovima iz cijele Europe 
bit će dodijeljena na 
svečanosti koja će se 12. 
ožujka održati u Cannesu 


formiranju učinkovite lokalne 
samouprave koja je u svakom 
trenutku na raspolaganju lo- 
kalnoj poslovnoj zajednici i 
potencijalnim vanjskim _in- 
vestitorima te na uklanjanju 
administrativnih zapreka i 
gradnji imidža Ivanca kao 
sredine koja je prijateljski na- 
klonjena prema ulagačima. 
Svakako da je tomu uvelike 
doprinio i BFC znak (Bussines 
Friendly Certificate) kojeg je, 
nakon velikog operativnog 
rada gradskog vodstva, dije- 


la gradskih službi i Poslovne 
zone Ivanec d.o.o. što je trajao 
gotovo godinu dana, prošle 
godine Grad Ivanec dobio u 
regionalnom projektu čije je 
provođenje financirala _nje- 
mačka vlada. 

Inače, nijednog drugog gra- 
da ili općine iz Hrvatske nema 
u konačnim rezultatima što 
ih je objavio Financial Times. 
Iznimka su samo dvije hrvat- 
ske županije i to Splitsko-dal- 
matinska i Koprivničko-križe- 
vačka, koje su svrstane među 
europske regije s najboljim 
strategijama za privlačenje 
stranih ulaganja. 

Na međunarodni natječaj 
Financial Timesa Grad Ivanec 
prijavio se samoinicijativno, 
krajem prošle godine. S ob- 
zirom na to da se u međuna- 
rodnim poslovnim krugovima 
ocjene Financial Timesa viso- 
ko uvažavaju i prihvaćaju kao 
provjereni i pouzdani anali- 
tički podaci, gradska uprava i 
cijeli projektni tim angažiran 
na promidžbi Ivanca kao bu- 
ssines friendly sredine vjeruju 
da ovakva (besplatna!) reklama 
na visokoj poslovnoj europskoj 
razini predstavlja sjajan _mar- 
keting za naš grad i ujedno, 
najbolju moguću pozivnicu 
potencijalnim stranim ulaga- 
čima (ljr) 


ŠKOLSTVO Počinju pripreme za dogradnju zgrade 
ivanečke Osnovne škole I. K. Sakcinskog 


Nakon što je Skupština 
Varaždinske županije  proš- 
log mjeseca velikom većinom 
glasova donijela odluku o pri- 
hvaćanju projekta kojim je 
predviđeno da će se šest škola 
na području Varaždinske župa- 
nije, među njima i ivanečka Os- 
novna škola Ivana Kukuljevića 


Gradit će se po modelu 
JPP-a, pri čemu će 55 
posto novca osigurati 
država, 35 posto Županija, 
a 10 posto Grad Ivanec 


dograđivati i rekonstruirati po 
modelu javno-privatnog par- 
tnerstva, intenzivirane su pri- 
preme u cilju njegove realizaci- 
je. Projekt će s 55 posto novca 
financirati država, 35 posto 
osigurat će županija, a 10 po- 
sto Grad Ivanec. Donošenjem 
odluke o prihvaćanju projekta, 
Varaždinska županija ujedno je 


ovlastila Ministarstvo znanosti 
i obrazovanja da u tom projek- 
tu bude partner koji će sklopiti 
ugovor o JPP-u, dok je Centar 
za praćenje poslovanja energet- 
skog sektora i investicija ovla- 
stila za provedbu i koordinaciju 
svih potrebnih aktivnosti. 


Dogradnja se čekala 
osam godina 


Takvu odluku Županijske 
skupštine, koja dogradnju iva- 
nečke škole sada čini vrlo iz- 
vjesnom, sa zadovoljstvom je 
dočekao i Grad Ivanec. Lokalna 
samouprava je, naime, cijelo 
vrijeme uključena u aktivnosti 
koje će rezultirati dogradnjom 
školskog prostora i omogućiti 
da i ivanečki školarci napokon 
mogu pohađati nastavu u jed- 
noj smjeni. 

-Žao mi je što smo na ko- 
načnu odluku o dogradnji naše 
škole morali čekati punih osam 
godina. Naime, još u šk. godini 


Nakon dogradnje i ivanečki će učenici na nastavu u jednoj smjeni 


2005./2006. predlagali smo da 
po tadašnjem modelu riješimo 
dogradnju škola u Ivancu i Ra- 
dovanu te gradnju nove škole 
u Salinovcu. Na žalost, bivša 
HDZ-ova vlada to nije prihvati- 
la. Školu ćemo dograditi sada, a 
Grad Ivanec ima proračunskih 


mogućnosti da s 10 posto sred- 
stava prati tu investiciju, to više 
što ovo ulaganje prvenstveno 
smatramo ulaganjem u znanje i 
budućnost — izjavio je gradona- 
čelnik M. Batinić. 

Istog je mišljenja i Predrag 
Štromar, župan Varaždinske 


županije, koja će također osi- 
gurati znatan dio sredstava za 
dogradnju: 

-Samo društvo koje ulaže u 
obrazovanje i znanje ima per- 
spektivnu budućnost i upravo 
zato se i Varaždinska županija 
u svome razvoju opredijelila 


FOTO: B. TEŽAK 


se veanno 


PROČELJE 


Izidejnog rješenja vidljiva je nova vizura ivanečke 
škole; objekt će se dograditi na potezu uz Šabanovu 
ulicu, sa sjeverne i južne strane 


za trajno ulaganje u naobrazbu. 
Iznimno je važno da svi učenici 
imaju jednake uvjete i moguć- 
nosti za školovanje. Uz odličan 
nastavni kadar u našim škola- 
ma, jako je važna i infrastruktu- 


ra te me zato veseli dogradnja i 
rekonstrukcija Osnovne škole 
u Ivancu. Uz sve projekte koje 
provodi gradska vlast, bitno je 
da i Županija pomaže razvoj 
Ivanca na svim područjima. 'To 


Novih 13 učionica, 
zbornica, 
informatički 


kabinet... 
-Rekonstruirat će se 1.313 
četvornih metara sadašnjeg 
školskog prostora i dograditi 
novih 1.923 ,kvadrata“ s 13 
učionica i jednim informa- 
tičkim kabinetom. Sadašnja 
blagovaonica će se proširiti 
omogućiti prihvat 700 učeni 
ka ujednoj smjeni. Sagradit će 
se i nova zbornica za potrebe 
više od 70 učitelja (s tehnič- 
kim osobljem kolektiv škole 
Ivanec broji gotovo stotinu 
zaposlenih). Rekonstruirat će 
se i školska kuhinja i kotlovni- 
ca te sagraditi novi sanitarni 
čvorovi — pojašnjava ravna- 
telj prof. Damir Jagić i otkriva 
da će se škola dograđivati na 
potezu uz Šabanovu ulicu (s 
južne i sjeverne strane), i to 
prizemlje i prvi kat.(ljr) 


Dogradnja škole s 1.923 nova »kvadrata“ do kraja 2015. 


smo činili do sada, a nastavlja 
mo i dalje. Siguran sam da će i 
učenici i nastavnici, ali i rodi- 
telji, biti sretni adaptacijom te 
uređenjem novih prostora ško- 
le — poručio je župan Štromar. 
Ove godine radit će se is- 
ključivo na izradi projektne 
dokumentacije i natječajima 
u cilju pronalaženja javno-pri- 
vatnog partnera i sklapanja 
ugovora o JPP-u. Bude li sve išlo 
očekivanim tempom, radovi bi 
trebali početi i završiti do kraja 
sljedeće godine, a nakon toga i 
ivanečki će učenici na nastavu 
samo u prijepodnevnoj smjeni. 
Io će omogućiti školi da 
djeci, učenicima i civilnom 
društvu za potrebe provođenja 
raznih aktivnosti svoja vrata 
otvori i u poslijepodnevnim 
satima. Nema dvojbe da će to 
uvelike ublažiti sadašnji veliki 
problem kroničnog nedostatka 
prostora za rad mladih i udruga 
civilnog društva u Ivancu. (ljr) 


aktualno 


Zimske vatrogasne 
intervencije 


S krovova 
odstranjivali 
ledene sige 


Ledena kiša što je počet- 
kom prošloga mjeseca pro- 
uzročila cijeli niz problema i 
u našemu kraju, dodatno je 
zaposlila ivanečke vatrogas- 
ce. U nepunih tjedan dana 
sedam su puta intervenirali u 
odstranjivanju ledenih siga i 
uklanjanju leda s krovova pri- 
vatnih kuća i javnih objekata. 


Ledene šiljke s javnih 

zgrada i privatnih kuća 
vatrogasci su uklanjali 
uz pomoć autoljestava 


-Postojala je opasnost da 
teške ledene sige s visine 
padnu na parkirana vozila, ili 
još gore, na prolaznike. U više 
učajeva sige smo uklanjali s 
rovova zgrada (javnih usta- 
ova, prodavaonica) ispod 
ojih se kreće veći broj gra- 
ana. Pritom smo koristili au- 
oljestve koje su se u ovakvim 
učajevima pokazale drago- 
enima - izjavio je zapovjed- 
k Vatrogasne zajednice Gra- 
da Ivanca Mario Rogina. 

-Sličan problem imali smo 
na obiteljskim kućama. Naime, 
debeli sloj leda koji se naku- 
pljao na krovovima stvarao je 
probleme podižući crjepove, 
pa je kod otapanja došlo do 
promakanja stambenih pro- 
stora. Takve intervencije treti- 
ramo kao vatrogasne tehničke 
intervencije. Ako je u pitanju 
bilo kakva ugroza ili prirodna 
nepogoda (kiša, led, vjetar, 
poplava) koja prijeti zdravlju, 
sigurnosti ili imovini građana, 
mi smo tu da pomognemo 
— poručio je M. Rogina.(ljr) 

Mještani Horvatskog u velikom se broju odazvali javnom 


izlaganju tehničko-tehnoloških rješenja peradarnika Obrta Petrinjak 


Građani: Emisije patogenih 


U sklopu javne rasprave u 
postupku utvrđivanja objedi- 
njenih uvjeta zaštite okoliša za 
postojeće postrojenje za inten- 
zivan uzgoj peradi Obrta Petri- 
njak u Horvatskom u ponedje- 
ljak je, 10. veljače, u ivanečkoj 
Gradskoj vijećnici održano 
javno izlaganje predloženih rje- 
šenja. 

Uz predstavnike  županij- 
skog Upravnog odjela za poljo- 
privredu i zaštitu okoliša, Obrta 
Petrinjak i tvrtke EcoMission iz 
Varaždina (čiji su predstavnice 
izložile detalje tehničkih rje- 
šenja postrojenja peradarnika 
vezane uz utvrđivanje objedi- 
njenih uvjeta zaštite okoliša, a 
sve u cilju ishođenja okolišne 
dozvole koju mora imati pera- 
darnik velikog kapaciteta), na- 
zočili su joj predstavnici Grada 
Ivanca kao domaćina te brojni 
mještani Horvatskog. 

U raspravi koja je trajala go- 
tovo dva sata, građani su kazali 
da su iznesena tehnička i teh- 
nološka rješenja postrojenja 
peradarnika tek idealan projekt 
koji uopće ne odgovara stvar- 
nom stanju. Izrazivši ogorčenje 
smradom i problemima koje 
trpe već desetak godina, naveli 
su cijeli niz nepravilnosti koje, 
tvrde, demantiraju službena 


Mještani: Sve je super 
napisano, ali u stvarnosti 
nije tako 

izvješća iz kojih proizlazi da 
se na farmi poštuju propisani 
standardi. 

Smatrajući da im je zbog 
emisija štetnih i patogenih 
tvari iz peradarnika narušeno 
zdravlje, građani su najavili da 
će propitati tko je i pod kojim 
uvjetima  peradarniku izdao 
potrebne dozvole, s obzirom na 
to da je riječ o objektu namije- 
njenom intenzivnom uzgoju 
(riječ je o dva peradarnika ka- 
paciteta 27.000 i 22.000 koma- 
da brojlera u jednom turnusu, 
predviđena je proizvodnja u 
pet turnusa na godinu), a nalazi 
se u neposrednoj blizini stam- 
benih kuća. 

Naglasili su da im nije cilj da 
farma ne radi, već da se proi- 


Obrt Petrinjak: Na farmi 
se poštuju svi propisani 
standardi, a evidentirani 
nedostaci otklonit će se u 
predstojećim mjesecima 


zvodnja odvija po propisima, 
uz poštivanje svih standarda, 
pogotovo onih koji se odnose 
na zaštitu zdravlja od štetnih 
emisija iz peradarnika kao i 
zaštitu vodotoka i podzemnih 
voda. Naveli su također da im 
je zbog blizine farme umanje- 
na kvaliteta života, da je pro- 
stor devastiran, da su njihove 
nekretnine izgubile na vrijed- 
nosti... Smatrajući nužnim 
provedbu = eko-monitoringa, 
izrazili su potrebu učestalijeg 
mjerenja emisija onečišćujućih 
čestica tijekom proizvodnog 
turnusa. 


tvari ugrožavaju zdravlje 


Tehničko-tehnološka rje- 
šenja peradarnika u cilju 
dobivanja okolišne do- 
zvole iznijele su predstav- 
nice tvrtke EcoMission iz 
Varaždina 


Predstavnik Obrta Petrinjak 
kratko je izjavio da farma po- 
štuje standarde koji su izneseni 
u službenoj prezentaciji te naja- 
vio da će se pojedini nedostaci 
ispraviti ili ukloniti u predsto- 
jećim mjesecima. Građanima 
je sugerirano da uočene nepra- 
vilnosti prijave mjerodavnoj 
inspekciji. 

Nazočni mještani poručili 
su da će do kraja javnog uvida 
sažetak predloženih rješenja 
osporiti u svakom odlomku te 
svoja mišljenja, prijedloge i pri- 
mjedbe dostaviti u pismenom 
obliku. (ljr) 


Velik odaziv prvom sastanku Inicijative Mladi su bitni 


Rasprava o poboljšanju kvalitete života mladih 


Na sastanku s predstavnici- 
ma organizacija civilnog druš- 
tva s područja cijelog našeg 
grada koje okupljaju (i) mlade, 
održanom u Gradskoj vijećnici 
u utorak, 4. veljače, Savjet mla- 
dih Grada Ivanca pod predsje- 
danjem Nikole Sedlara predsta- 
vio je Inicijativu Mladi su bitni. 
Skup je ugodno iznenadio veli- 
kim odazivom udruga i grupa, 
a na njemu se razgovaralo o 
raznim temama, ali i problemi- 
ma s kojima se suočavaju mladi. 


Mladi su izrazili želju za mnoštvom novih sadržaja pri- 
mjerenih njihovim interesima 

Iznesena su i moguća rješenja 
F probi na te ideje za nove aktiv- 
; nosti koje će se tijekom godine 
provoditi u sklopu Inicijative. 

Prvom sastanku odazvali 
su se Društvo mladih Bede- 
nec, DVD Ivanec, DH Ivanec, 
Forum mladih SDP-a, Mladi 
HDZ-a, Interesni odbor mladih 
HNS-a, UŠR Stažnjevec, Pla- 
ninarski klub Ivanec, HPD 
Ivančica, Trkački klub Ivanči- 
ca, DŠR Lančić-Knapić, ŽOK 
Ivanec, KUD Rudolf Rajter, Ne- 


Iznesene su ideje za nove aktivnosti koje će se 
tijekom godine provoditi u sklopu Inicijative 


zavisna udruga mladih, Savjeti 
mladih Varaždinske županije i 
Grada Lepoglave te predstavni- 
ci Srednje škole Ivanec — grupe 
Građanskog odgoja. Nazočio 
mu je i zamjenik gradonačelni- 
ka Čedomir Bračko. Aktivnosti 
mladih mogu se pratiti na Face- 
book stranici Inicijativa: Mladi 
su bitni ili na stranici Savjeta 
mladih Grada Ivanca. Svoje 
prijedloge i primjedbe možete 
poslati i na e-mail savjet. mla- 
dih.ivanecagmail.com (zs) 

Zapamtite broj Hitne 
medicinske službe 194 


-I u novom organizacij- 
skom ustroju Hitne medicinske 
službe (HMS) koji je na snagu 
stupio 1. ožujka, hitna pomoć 
građanima će i dalje biti dos- 
tupna od 0 do 24 sata. Neće se 
dogoditi da građane u Domu 
zdravlja Ivanec dočekaju za- 
tvorena vrata ambulante hitne 
pomoći. A ako dežurni tim 
kojeg čine liječnik, medicinska 
sestra/tehničar i vozač budu u 
hitnoj intervenciji na terenu, 
primit će ih sestra ili tehničar 
koji će pacijentima znati pruži- 
ti odgovarajuću pomoć i uputiti 
ih dalje ili o hitnim slučajevima 
obavijestiti liječnika i ekipu. U 
težim slučajevima pacijentu 
pomoć moraju pružiti ostali li- 
ječnici iz primarne zdravstvene 
zaštite koji rade u smjeni i to je 
njihova zakonska obveza. 

Naglašava to dr. Maja Sve- 
tec, koordinatorica Hitne me- 
dicinske službe za Ispostavu 
Ivanec te ističe da je njen pri- 
marni posao zbrinjavanje onih 
pacijenata kojima je neposred- 
no ugrožen život ili zdravlje, 
dakle, doista hitne situacije u 
kojima vrijeme igra ulogu u 
spašavanju života ljudi. 

Potvrđuje to i Jasminka Be- 
gić, ravnateljica Zavoda za hitnu 
medicinu Varaždinske županije, 
koja je o toj temi govorila na sa- 


Ivancu drvored od 110 
stabala japanske trešnje 


Grad Ivanec je Mini- 
starstvu regionalnog ra- 
zvoja i fondova Europske 
unije kandidirao projekt 
sadnje drvoreda u Va- 
raždinskoj i Malezovoj 
ulici u Ivancu. Kandidi- 
ran program vrijedan je 


a has ani haa na Između stabala ni biljni varijetet. 
žiti u uređenje drvoreda Ša im 
u čijem je sklopu predvi- će se mjestima 
đena sadnja 110 stabalaca Postaviti klupe 


japanske stupolike trešnje 
te prateće uređenje zele- 
nih površina koje uklju- 
čuje i sanaciju kolnika. 

-U Varaždinskoj ulici 
drvored će se protezati 
od raskrižja s Novom uli- 
com s južne i Industrijom 


do raskrižja s Ulicom 
žrtava hrvatskih domo- 
vinskih ratova s istočne 
strane. Glavnina zahvata 
odnosi se na postojeće 
zelene površine s kojih je 
potrebno ukloniti grmlje 


i osvježiti ih novim nasa- 
dom stabala. Trešnje će se 
saditi tako da se uklope u 
postojeći raspored javne 
rasvjete — obrazložili su iz 
gradskog Upravnog odje- 
la za komunalne poslove i 

Što trebate znati o Hitnoj medicinskoj službi? 


Tim dr. Maje Svetec u akciji 


Kada zvati Hitnu? 


Kada naglo nastanu poteškoće u disanju, kod gušenja stranim 
tijelom, kod zastoja rada srca i disanja, gubitka svijesti, iznenad- 
ne boli u prsnom košu, kod iznenadnog ubrzanja ili usporavanja 
rada srca ili nepravilnih otkucaja, kod grčeva, otežanog govora, 
slabosti ili oduzetosti dijela tijela, iskrivljenja lica, kod ozljeda na- 
stalih u prometnim nesrećama, neuobičajenog krvarenja na bilo 
koji od prirodnih otvora tijela, kod opeklina, udara struje, groma, 
pothlađivanja, toplinskog udara, utapanja, otrovanja lijekovima ili 
kemikalijama, jakih alergijskih reakcija, neuobičajenih bolova ili 
promjena u ponašanju bolesnika... 

U slučaju da život nije u opasnosti, tada će vam medicinsku 
skrb pružiti vaš izabrani liječnik opće medine ili liječnici u Centru 
za opću medicinu. 


aktualno 


Na sjednici Vijeća za prevenciju o novoj organizaciji 
HMS-a govorila je Jasminka Begić, ravnateljica župa- 
nijskog Zavoda za hitnu medicinu 


Njena glavna zadaća jest 
zbrinjavanje stanja koja 
neposredno ugrožavaju 
ljudski život i teško 
narušavaju zdravlje 
stanku Vijeća za prevenciju što 
je pod predsjedanjem dogra- 
donačelnika Cedomira Bračka 
u Gradskoj vijećnici održan u 
četvrtak, 20. veljače. 
-Medicinski tehničari i sestre 
bit će dodatno educirani za rad 
u ambulanti hitne medicine. 
Smatram da je na razini Zavo- 
da služba jako dobro organizi- 
rana. Raspolažemo s 25 timova 
koje putem dispečerske službe 
možemo dići i u skladu s potre- 
bama i hitnošću ih usmjeravati 
po cijelom terenu. Po potrebi 
možemo aktivirati i timove s po- 
dručja susjednih županija, jer u 
svakom trenutku znamo gdje su 
nam vozila i timovi. Na taj način 
omogućujemo najbližoj ekipi da 


Drvored u Ivancu od zapadnog do istočnog rotora 


rom (asfaltni pokrov, rub- 
njaci), što zahtijeva sadnju 
drveća čiji je korijenski 
sustav slab, —Ivkomova 
hortikulturna  inženjerka 
Mirjana Skroza ističe da je 
stupasta trešnja za drvo- 
red izabrana kao optimal- 


-Riječ je o iznimno 
atraktivnom, malom 
drvu stupaste forme, vi- 
sine četiri do sedam me- 
tara, širine krošnje samo 
pola metra do metra i 
pol. Cvjetovi su dupli, 
nježne ružičaste boje, a 


Celzijevih), 
podnosi 


mesa sa sjeverne strane, = zaštitu okoliša. drvo cvjeta prije listanja, dugačke 
pa sve do raskrižja s Uli- Rješenje za sadnju i u travnju i svibnju. pojedinim 
com Zeleni dol s južne i — hortikulturno uređenje = Posebno se ističe najesen, 


raskrižja s Gundulićevom 
ulicom sa sjeverne strane. 
U Malezovoj ulici drvo- 
red će se saditi od rotora 
sa zapadne strane, pa sve 


drvoreda izradio je Ivkom. 
S obzirom na to da su ras- 
položive površine za sad- 
nju skučene i ograničene 
postojećom _infrastruktu- 


kada listovi poprimaju 
žive boje, od purpurno 
crvene do zlatnožute. 
Sporo raste, otporna je na 
rez i niske temperature 


(do minus 29 stupnjeva 


visoke 
temperature, sušu i smog 
— obrazlažu svoj izbor 
predstavnici Ivkoma. 
Ističu da zbog kon- 
figuracije kolnika (blage, 
izbočine) na 


nije moguće zasaditi više 
raslinje jer bi se njime 
smanjila vidljivost i time 
ugrozila sigurnost pro- 
meta. Io pogotovo važi 
za izlaz Varaždinske na 


brzo dođe do pacijenta i pruži 
mu pomoć — istaknula je ravna- 
teljica J. Begić. 

Naše sugovornice posebno 
naglašavaju potrebu da se u 
hitnim slučajevima ne dolazi 
u ambulantu, nego da se prvo 
nazove broj Hitne medicinske 
službe 194. 

-Pozivamo građane da taj broj 
zovu za doista hitna medicinska 
stanja. Javit će vam se dispečer 
kojeg morate smireno i razgovi- 
jetno obavijestiti o čemu je riječ 
i dati mu točnu adresu ili mjesto 
događaja, jer to su glavni predu- 
vjeti temeljem kojih će medicin- 
ski dispečer moći na teren upu- 
titi tim hitne službe. Osim toga, 
dispečer će vam telefonski dati 
upute za pružanje prve pomoći. 
Važno je ne prekidati telefonski 
poziv dok vam se to ne kaže i 
obavezno ostaviti svoje podatke, 
kako bi vas u slučaju potrebe dis- 
pečer ponovno mogao nazvati - 
upućuju medicinski radnici.(ljr) 


U Nazorovoj ulici zasađen je drvored od, vazastih“ japanskih trešanja... 


a dobro 
ljetne 


dijelovima 


... anovi drvored bit 
će drukčiji, sa stupa- 
stim trešnjama 


Kovačićevu ulicu, za Ma- 
lezovu ulicu te za raskriž- 
je Malezove s Ulicom 
žrtava hrvatskih domo- 
vinskih ratova. 

Sadnja drvoreda od 
stabalaca trešnje uvelike 
će uljepšati gradsku vi- 
zuru i ljepšim učiniti sam 
ulazak u naš grad. Budući 
da će drvoredi biti dugi, 
na prikladnim mjestima 
postavit će se i klupe, 
kako bi se građanima u 
šetnji omogućio odmor i 
uživanje u hladovini. (ljr) 

Q gospodarstvo 
PILANA RAFAJ Obiteljska proizvodna tradicija duga 50 godina 


Od konja i kombajna 
do uspješnog 
proizvodnog obrta 


+ Pilana je i izvozno orijentirana, suho ogrjevno drvo izvozi 
u Austriju, Njemačku i Italiju 


Pilana Rafaj u Cerju Tuž- 
nom ove godine obilježava 
visoku 50. obljetnicu rada. Taj 
podatak još je respektabilniji 
zna li se da je riječ o uspješnom 
obiteljskom obrtu koji se pre- 
nosi s oca na sina, uz koji je obi- 
telj vezala svoju radnu i životnu 
egzistenciju i s kojim, uz reske 
zvukove pila i strojeva za cije- 
panje drva, živi 24 sata na dan. I 
tako svaki dan, već više od pola 
stoljeća. 

Pilana zapošljava 15 radni- 
ka, a ukupni godišnji prihod 
joj je oko 3 milijuna kuna. Bilo 
je i godina s prihodom od 4,5 
milijuna, međutim, kriza i pad 
prometa učinili su svoje. Ipak, 
prilagođavanjem cijena i ponu- 
de različitim potrebama tržišta, 
orijentacijom na ciljane kupce 
i pronalaženjem poslova na 
stranim tržištima, Pilana Rafaj 
svrstala se u mali broj uspješnih 
obiteljskih proizvodnih obrta 
kojima je u planu i — širenje 
proizvodnje. 


Ispile 8.000 kubika 

trupaca i 

višemetrica za 

ogrjev 

-Pilana je službeno prora- 
dila 1964., ali je pokojni otac 
Stjepan poslovao i prije. Nije se 
bojao posla. Počeo je s konjima, 
prevozio je šljunak i zemlju, po- 
slije se bavio kombajniranjem i 
vršanjem, a začetak današnjeg 
obrta bila je kupovina cirkulara 
početkom 60-tih godina. Obrt 
od oca preuzeo sam 1993., go- 
dine 2007. pridružio mi se sin 


124. IZYANEČKE NOVINE 


KILO 


Pilana je obiteljski obrt s 50 godina dugom tradicijom 
(sin Stjepan radi na viličaru) 


Vlasnik Josip Rafaj: Na stranim tržištima Godišnje se na pilani se ispili oko 4.000 
suho ogrjevno drvo postiže dobru cijenu kubičnih metara trupaca 


Stjepan, a kći koja živi u Zagre- 
bu pomaže nam prevoditelj- 
skim i drugim uslugama. Imati 
danas pilanu te u aktualnim 
gospodarskim i tržišnim uvje- 
tima privredivati i živjeti od 
pilane te zapošljavati radnike, 
to je mukotrpan posao > ističe 
vlasnik Josip Rafaj. 

Proizvodnja je teška, i to ci- 
jeli ciklus, od nabave sirovine 
do samog proizvodnog procesa 
i prodaje te, osobito, naplate. 
Drvna industrija je specifična, 
jer je proces obrta dug, traje 
i više od godinu dana, a male 
firme koje nemaju dovoljno 
vlastitog kapitala teško mogu 
financirati proizvodnju. 

-I zato mnogi propadaju. U 
ovakvim, teškim uvjetima po- 
slovanja, maksimalno se poku- 
šavamo prilagoditi zahtjevima 
tržišta. Primarna nam je djelat- 


Plaketa Grada 
Pilani Rafaj 


-Posao na pilani je težak, 
radi se fizički i nema baš 
prevelikog interesa za zapo- 
šljavanje. Zapošljavam uglav- 
nom ljude iz okolice. Vozači i 
strojari većinom su školovani 
radnici, ostali su obučeni za 
rad i rukovanje motornom 
pilom - ističe Rafaj. 

Za doprinos razvitku gos- 
podarstva i zapošljavanju, 
Pilana Rafaj preklani je nagra- 
đena Plaketom Grada Ivanca. 
(lin) 


nost piljenje trupaca, proizvod- 
nja piljene građe, zidnih obloga 
(brodskog poda i lamperije) i 
razne drvene ambalaže te nje- 
no termičko tretiranje, za što 
posjedujemo certifikat. Na go- 


dinu ispilimo oko 3.000 kubič- 
nih metara trupaca za vlastite 
potrebe te još oko 1.000 ,kubi- 
ka“ iz usluge — naglašava Rafaj 
dok nas vodi u obilazak pilane 
u kojoj su strojevi u punom po- 
gonu. U viličaru, rame uz rame 
s ostalim radnicima, radi i sin 
Stjepan. 


Od građe za krovišta 

do letvica za košnice 

Znatan dio kapaciteta pila- 
ne namijenjen je proizvodnji 
ogrjevna drva. Na godinu se 
ispili i rascijepa oko 4.000 ,ku- 
bika“ višemetrica za ogrjev, od 
čega se dvije trećine izvezu na 
zapadna tržišta, najviše u Au- 
striju, ali iu Njemačku i Italiju. 
Vlasnik ističe da je s tih trži- 
šta dosta velik interes za suhi 
ogrjev, pa isporučena roba po- 
stiže dobru cijenu. 

Što se tiče domaćeg tržišta, 
s najviše rade za obrtnike koji 
se obave = građevinarstvom, 
proizvode palete za metalnu 
industriju, izrađuju masivne 
vrtne garniture i bave se proi- 
zvodnjom širokog asortimana 
za razne potrebe građana, od 
drvene građe za krovišta do 
kutija i letvica za košnice. Na 
žalost, kad je riječ o građi za 
krovišta, i tu je došlo do zastoja. 
Dok se u Pilani do preklani pi- 
lila građa za dva do tri krovišta 
na tjedan, prošle cijele godine 
ispilili su građu tek za nekolici- 
nu krovišta. Taj zastoj pripisuje 
se činjenici da si većina građa- 
na, zbog obveza plaćanja troš- 
kove legalizacije, ne može pri- 
uštiti obnovu krovišta. Otežana 
su i ulaganja u obnovu strojnog 
parka. 

-Do prije nekoliko  go- 
dina strojeve sam mijenjao 
redovito,dok u aktualnim uvje- 
tima poslovanja to ide malo 
teže. Lani smo kupili jedan stroj 
za cijepanje drvai to je, zajedno 
s transportnom opremom, bila 
investicija od 50.000 kuna. No, 
jane odustajem. Naći ćemo na- 
čina za proširenje proizvodnje, 
po tom sam pitanju nepoprav- 
ljivi optimist! — poručio je vla- 
snik pilane Josip Rafaj. Njegov 
optimizam pobuđuje i interes 
potencijalnog francuskog par- 
tnera koji želi ugovoriti proi- 
zvodnju elemenata od američ- 
kog bora (za montažu kutija za 
vino), koja bi pilani angažirala 
sve godišnje proizvodne kapa- 
citete.(ljr) 


PROJEKTI Grad Ivanec uspješno kandidirao projekte Fondu za energetsku učinkovitost 


Za nova komunalna vozila Grad povukao 696.000 kn 


U utorak, 18. veljače, vozni 
park tvrtke za komunalne po- 
slove Ivkom postao je bogatiji 
za posve novo vozilo, vrijedno 
ukupno 609.000 kuna. Pri- 
bavljeno je temeljem projekta 
kojeg je Grad Ivanec Fondu 
za zaštitu okoliša i energet- 
sku učinkovitost kandidirao 
još prošle godine te za nabavu 
novog komunalnog vozila za 
potrebe svog komunalnog po- 
duzeća od Fonda privukao bes- 
povratnih 243.600 kuna ili 40 
posto od ukupne cijene vozila. 

Dobivena sredstva Grad je 
prebacio Ivkomu, a on će pre- 


Dobivena sredstva 
Grad prebacuje svojoj 
komunalnoj tvrtki Ivkom 


ostali iznos za nabavu vozila u 
iznosu od 365.400 kuna pokriti 
iz vlastitih sredstava. Suvreme- 
no vozilo namijenjeno je sku- 
pljanju komunalnog otpada na 
području grada Ivanca. 


Stiglo je novo vozilo za 
zbrinjavanje otpada, vri- 
jedno 609.000 kuna, još 
jedno stiže tijekom godine 


ž Grad je u međuvremenu 
= Fondu kandidirao projekt 
Š nabave još jednog komu- 


2 nalnog vozila, vrijednog 
ukupno 900.000 kuna (bez 
PDV-a). 


Fond se odazvao te Gradu 
odobrio daljnjih 453.000 kuna. 
Grad Ivanec ta će sredstva pre- 
baciti Ivkomu, a novo, vrlo su- 
vremeno vozilo Ivkomu će biti 
isporučeno tijekom ove godine 
i uvelike će doprinijeti osuvre- 
menjivanju njegova komunal- 
nog voznog parka i olakšavati 
zbrinjavanje komunalnog otpa- 


da.(ljr) 

INDUSTRIJA S više od 1000 zaposlenih i dnevnom proizvodnjom od 5.000 pari obuće, Ivančica d. ola 
Ivanec vodeći je hrvatski proizvođač i izvoznik obuće 


Froddo i Bambi - dječja obuć 


za užišta na tri kontinenta 


+ Direktorica Nada Zver: Prioritetna tržišta su nam 
Njemačka, Engleska, Irska, Ukrajina, deka i SAD 


Više od tisuću zaposle- 
nih, dnevna proizvodnja od 
oko 5000 pari obuće koja se 
plasira na tržišta 25 zemalja, 
ukupni prihod od nešto više 
od 100 milijuna kuna ostva- 
ren u prošloj godini, malo- 
prodajni lanac od 37 trgovina 
u Hrvatskoj, dva web shopa, 
zastupljenost na više od 300 
prodajnih mjesta diljem svije- 
ta — to su samo neki od poka- 
zatelja koji najveću ivanečku 
tvrtku, Ivančicu d.d. Ivanec, 
svrstavaju u vodećeg nacio- 
nalnog proizvođača i izvozni- 
ka obuće. 

Premda trenutačna situacija 
na europskom tržištu govori o 
zasićenosti i stagnaciji, Ivančica 
ostaje ustrajna u svojim ključ- 
nim planovima, a to je što bolje 
pozicioniranje na prioritetnim 
tržištima. O tome smo razgo- 
varali s direktoricom tvrtke Na- 
dom Zver. 


Od prosječne 
plaće teško se živi 


Od prosječne plaće u 
obućarskoj djelatnosti teško 
se živi. 

-Sretna sam što je u rad- 
noj sredini Ivančice razvijen 
dobar odnos prema radu i 
spoznaja da kretanje plaća 
ovisi od ostvarenja poslov- 
nih prihoda. Premda su 
plaće skromne, zaposlenici 
ostvaruju i druga primanja 
po osnovu naknada (prije- 
voz na posao, regres, božić- 
nica, solidarne pomoći i sl.) 
— kaže direktorica. 


-lako u ovome trenutku vi- 
soki troškovi ulaganja i spori 
rast tržišta ne podupiru rast 
uspješnosti poslovanja,  svje- 
sni smo da bez prilagodbi ko- 
lekcija tržištima uspjeha ne bi 
bilo. Orijentacija na geografski 
različita tržišta nameće nam i 
određene promjene u dizajnu, 
koji rezultiraju većim kolekci- 
jama usklađenih sa zahtjevima 
određenih tržišta. Budući da u 
Hrvatskoj kreativna industrija 
nije dovoljno razvijena, u ra- 
zvojnim timovima koristimo 
vanjske potencijale — kaže N. 
Zver. 

Uz dugogodišnju suradnju 
s austrijskom tvrtkom Paul 
Green na doradnim poslovi- 
ma, Ivančica je koncentrira- 
na na razvoj vlastitih robnih 
marki, Froddo i Bambi. U nji- 
hovu plasmanu fokusirani su 


U pogonima Ivančice dnevno se proizvede 5.000 pari 
obuće 


Nekadašnja velika fluktuacija u obućarskoj industriji 
danas je prošlost - radno mjesto se čuva, pa ma kako 
primanja bila skromna 


U dizajnu obuće koriste se usluge inozemnih modnih 
dizajnera 


Vlastite robne marke 


Froddo i Bambi vlastite su robne marke Ivančice namijenje- 
ne djeci. Udobnošću i kvalitetom su jednake, a stilom drugačije. 
Froddo je svojim umjerenijim dizajnom prilagođen vanjskom tr- 
žištu i izvozu, pa je tako u Engleskoj pozicioniran kao premium 
brend. Bambi je dizajnom i bojama razigraniji, domaće ga trži- 
šte preferira, pa mu je i cjenovno prilagođen. To su prepoznali i 
potrošači, pa je zahvaljujući njihovim glasovima, Bambi postao 
nositelj prestižne oznake Best Buy Award — najbolji omjer cijene i 
kvalitete dječje obuće. (ljr) 


| 


Ponos Ivančice - vlastite robne marke kao hrvatski 


proizvod za strana tržišta 


PA 

Ivančici Plaketa Zlatna kuna 


Ivančici d.d. Ivanec nedavno je Županijska gospodarska komora 
dodijelila plaketu Zlatna kuna, za najuspješnije srednje trgovačko 
društvo u 2012. godini. Tvrtka je ovu prestižnu nagradu za uspješ- 
nost u poslovanju i doprinos hrvatskom gospodarstvu dobila drugi 
put i time potvrdila kontinuitet uspješnog poslovanja i svoj snažni 
doprinos ukupnom razvoju gospodarstva Varaždinske županije.(ljr) 


na Njemačku, koju smatraju 
velikim potencijalom s obzi- 
rom na to da se radi o tržištu s 
nešto više od 80 milijuna sta- 
novnika, s dobrom kupovnom 
moći. 


Buduća poslovna 
orijentacija - strana 
tržišta 

-Uz njemačko, prioritet- 
na su nam tržišta i Engleska, 
Irska, Ukrajina, Rusija i SAD. 
Tamo provodimo jače pro- 
dajne i marketinške aktiv- 
nosti koje podrazumijevaju 
organiziranu prodaju, vlastiti 
izložbeni prostor u Minche- 
nu, izlaganje na najpoznatijim 
sajmovima obuće, oglase i re- 
klame u magazinima — kaže 
naša sugovornica. 

Premda je Ivančica s olak- 
šanjem dočekala ulazak Hrvat- 
ske u EU i ukidanje carinskih 
barijera kao i direktan pri- 
stup malim kupcima, N. Zver 
upozorava da je poslovanje 
na jedinstvenom europskom 


tržištu vrlo zahtjevno. I dok 
je, smatra, Industrijskom stra- 
tegijom Hrvatske realno oka- 
rakterizirano sadašnje stanje 
u prerađivačkoj industriji, pri 
čemu je djelatnost obućarstva 
ocijenjena problematičnom, 
radi gubitaka u 2012. i dosad 
zanemarivih državnih potpora 
drži da Strategija ne daje jasne 
odgovore o daljnjoj sudbini 
ove djelatnosti, koja zapošlja- 
va oko 5000 radnika, pretežno 
žena. 

-Ako kroz strategiju ne 
prepoznamo gdje nam je mje- 
sto u budućem industrijskom 
razvoju Hrvatske i kojim mje- 
rama će biti podržan razvoj 
obućarske djelatnosti, teško 
će biti graditi razvojne plano- 
ve. Smatram da ne možemo 
biti fokusirani samo na novo 
zapošljavanje, a da si istovre- 
meno ne odgovorimo kako za- 
držati postojeća radna mjesta, 
naročito u radno intenzivnim 
djelatnostima — mišljenja je N. 
Zver.(ljr) 


sa svih strana 


Maškare u Ivancu proglasile Fašničku Republiku i udrile brigu na veselje 


Pod maskama 
»Zabrijali“ i o 


događanjima koja & 


narodu dižu tlak 


A što je drugo i preostalo 
predsjedniku Gradskog vijeća 
Edi Rajhu negoli da maška- 
rama u nedjelju, 23. veljače, 
dragovoljno preda ključeve 
Grada Ivanca i potom se stra- 
teški povuče ispred jezičavih 
maskiranih i raznih kosma- 
tih i rogatih stvorenja što su 
u Ivancu proglasila Fašničku 
Republiku?! Poznato je da se 
protiv krabulja ne može, jer ci- 
jeli svijet zna da one dlake na 
jeziku nemaju, pa je tako bilo i 
ove godine, kada su brojne sku- 
pine sa svih strana, od Sloveni- 
je, Međimurja do Ivanić-Grada, 
ironiji podvrgnule razna doga- 
đanja iz naše političke i ine sva- 
kodnevice te jasno poručile što 
narod misli o Vladinu voznom 


parku, o bivšim moćnicima 
HGK-a, o doktorima u štrajku, 
o pride paradama i drugim fe- 
nomenima što ga manje ili više 
srde i dižu mu tlak. 


Fašink u Ivancu 
organiziralo je ivanečko 
Društvo prijatelja narodnih 
običaja Maska, uz novčanu 
potporu Grada Ivanca 


U skladu s izrekom po kojoj 
,pedaki noriju svaki dan, a pa- 
metni samo na fašnik“, Ivonjski 
fašink ove je godine protekao u 
znaku dobre zabave, larmanja 
i paradiranja gotovo 600 maš- 
kara. Organizirane grupe na 
gradskoj špici dočekivali su do- 
maćini i organizatori iz Druš- 


Vozni park skupine Kremenko i iz Stažnj jevca 


tva prijatelja narodnih običaja 
Maska na čelu s predsjednicom 
Vlastom Friščić i raspoloženim 
voditeljem Marijanom Gota- 
lom. Naravno, domaće Maske 
prve su dogalamile na špicu, 
predvođene rasklepetanim go- 
milama, vragekom i coprnica- 
ma, a nakon toga slijedila ih je 
duga povorka najšarenijih i naj- 
šašavijih maski. Iz Gornje Voće 
doputovala je karnevalska sek- 
cija Hopaca u ,pampersicama“ 
i dječjim kolicima, s bočicama 
na dude u kojima teško da je 
bila kamilica. Donjovćanska 
Bratovština sv. Josipa - Martani 
pak je bila propisno ,zrihtana“ 
u prelijepim domino kockama, 
dok su se maškare iz Prigorca 
organizirale u Prigorečkoj pri- 
de paradi. 

Skupina Kremenko Kultur- 
no-umjetničke udruge iz Sta- 
žnjevca pokazala je kako funk- 
cionira _pretpotopni samovoz 
na nožni pogon. Originalnim 
maskama iz povijesne narodne 
tradicije predstavile su se Lafre 
iz Turčišća, a publiku su nasmi- 
jali i Mačkori iz Domašinca, 
»napušena“ skupina iz Udruge 
Sport za sve iz Svetog Jurja na 
Bregu, grupa šarmantnih kau- 
bojki iz margečanske Margare- 

pre 


Pod maskama se nemilosrdno ,briju“ aktualna društvena i politička zbivanja 


te, živopisne maske iz Udruge 
tradicijskih običaja Pingo iz Ce- 
stice, uvijek originalne skupine 
iz Slovenije (Draženci, Lesko- 
vec, Videm), Udruga ,Vredne 
roke“ iz Dragoslavca, kao i sku- 


pine iz Ivanić-Grada, Sračinca, 
Maruševca, Lepoglave,  Sali- 
novca i Lančić-Knapića. Na- 
ročito originalni, u prelijepim 
kostimima izrađenim na bazi 
narodnog rukotvorstva, ove su 


Otkačeno, š šareno, zabavno... 


godine bile cekari iz KUD-a Se- 
ljačka sloga iz Nedelišća. 
Nakon što je ceremonijal- 
no spaljen Fašnik, maškare su 
urnebesnu zabavu nastavile 
u ivanečkom KTC-u. Glavni 


1.111. 2014. 


pokrovitelj Fašinka u Ivancu i 
ove je godine bio Grad Ivanec, 
koji je pokrio troškove njegove 
organizacije i prihvata gostiju, a 
pridružila se i gradska Turistič- 
ka zajednica.(ljr) 


Vodite ljubav, a ne rat! 


- poručila je“napušena“ “ skupi- 
na iz Svetog Jurja na Bregu 


Članovi DVD-a Salinovec i gosti na godišnjoj izvještajnoj skupštini 


Stari vatrogasni dom treba novi krov 


Nakon što su lani vlastitim sredstvi- 


ma i uz pomoć sponzora uredili pročelje 
vatrogasnih garaža, članovi DVD-a Sali- 
novec planiraju i korak više — ove bi go- 
dine željeli postaviti novi krov na objekt 
vatrogasnog doma. Sadašnji je, naime, 
star blizu 60 godina i nikad dosad nije 
obnavljan, pa je vrijeme da dobije novu 
»kapu“ Razmišlja se i o proširenju doma 
prvenstveno u cilju uređenja komotnijeg 
i većeg prostora za društvene potrebe, no 
to su zahvati koji će se pokušati ostvariti 
idućih godina. 

To se, među ostalim, čulo na godišnjoj 
izvještajnoj skupštini DVD-a Salinovec 
kojoj su se u subotu, 15. veljače, odazvali 
predstavnici DVD-a koji djeluju u sklo- 
pu Vatrogasne zajednice Grada Ivanca, 
ali i gostujućih društava iz Oštarija, Virja 
Križovljanskog, Strmca Podravskog, Go- 
janca i drugih mjesta. Na skupu je o radu 
DVD-a Salinovec u prošloj godini izvijestio 
predsjednik Mirko Ribić, naglasivši da su 
u raznim protupožarnim i uslužnim inter- 
vencijama (spaljivanje površina) domaći 


Na skupštinu DVD-a Salinovec do- 
putovali su i predstavnici iz Oštarija 


S obzirom na dvije grupe 
vatrogasnog pomlatka koje 
djeluju u sklopu DVD-a, 
salinovečko vatrogastvo ne 
treba strepiti za budućnost 


FOTO: B. TEŽAK 


vatrogasci sudjelovali gotovo četrdesetak 
puta. Posebno je istaknuo rad s dvije grupe 
mladih, djecom do 12 godina i mladeži do 
16 godina kojih je tridesetak, a to znači da 
se salinovečko vatrogastvo ne treba bojati 
za budućnost. 

Iznoseći program rada za ovu godinu, 
zamjenik zapovjednika Marko Lepoglavec 
istaknuo je da DVD planira nabaviti nužnu 
vatrogasnu opremu te zaštitna vatrogasna 
odijela, radit će na održavanju hidrantske 
mreže i uređenju vatrogasnih ormarića, a 
svakako će se uključiti i u Vatrogasni me- 
morijal Dragutin Medved kojemu će ove 
godine domaćin biti DVD Margečan. Go- 
dišnja skupština bila je dobar povod i za 
dodjelu diploma vatrogasnih dočasnika. 
Primili su ih Mirko Ribić, Marko Hranić i 
Miljenko Friščić. Uručena su i priznanja 
sponzorima Dejanu Krogu, Antonu Krogu, 
Ivanu Vargi i Silvestru Popijaču. Vatrogas- 
cima se obratio dogradonačelnik Ivanca 
Branko Putarek te im zahvalio na dobro- 
voljnom radu i humanitarnom angažmanu. 


(ljr) 

Redovna izvještajna skupština mjesnog DVD-a 


Za daljnje školovanje i obuku 


U subotu, 22. veljače, svoju 
su redovitu izvještajnu skupšti- 
nu održali članovi Dobrovolj- 
nog vatrogasnog društva Ga- 
čice. Sjednicom je predsjedao 
Franjo Piskač, uz zapovjednika 
Zvonimira Brezovca i tajnika 
Anđelka Brezovca. Uz domaće 
vatrogasce, skupu su nazočili 
i predsjednik Vatrogasne za- 
jednice Grada Ivanca Zvonko 
Videc te predstavnici DVD-a 
Ivanec, Radovan, Margečan, 
Bedenec, Salinovec, Tužno, Vi- 
dovec i Nedeljanec - Prekno. 


O radu u lanjskoj godini izvi- 
jestio je tajnik A. Brezovec te 
naglasio da DVD sve više ulaže 
u školovanje i usavršavanje va- 
trogasnih kadrova. Pokazuje to 
i podatak da su prošle godine 
šestorica članova uspješno zavr- 
šila tečaj za vatrogasca, trojica za 
vatrogasca 1. klase te po dvoje za 
vatrogasnog dočasnika i vatro- 
gasnog dočasnika 1. klase. 

I u ovoj godini nastavit će 
se aktivnosti na daljnjem ško- 
lovanju i usavršavanju članova 
te , pogotovo, suradnja s mje- 


štanima u akcijama kontrolira- 
nog spaljivanja korova i niskog 
raslinja. Pojačano će se raditi 
na uvježbavanju natjecateljskih 
ekipa, a u cilju prevencije DVD 
će surađivati s mjesnom po- 
dručnom školom, kako bi dje- 
cu zarana upozorili na požarne 
opasnosti i dali im korisne savje- 
te ucilju odgovornog ponašanja. 
Planira se ijedna pokazna vatro- 
gasna vježba u Cerju Tužnom, 
a suradnja sa susjednim i prija- 
teljskim društvima ostaje trajna 
zadaća gačičkih vatrogasaca. 


sa svih strana 


31. skupština DŠR-a Salinovec 


Salinovečke seoske iare - ivanečki 
rend 


i nacionalni kulturni 


-Sam podatak da se skup- < 
ština salinovečkog Društva za £. [š 


šport i rekreaciju održava 31. & 
put govori o kontinuiranom i 5 
desetljećima dugom radu ov- 
dašnjih rekreativaca i kultur- 
nih radnika. Dodamo li tomu 
najavu ovogodišnjih jubilarnih, 
30. seoskih igara, koje su po- 
čele upravo u Salinovcu, pa se 
u međuvremenu afirmirale na 
državnoj razini, onda postaje 
vidljivo da se specifična ovdaš- 
nja baština integrirala ne samo 
u ivanečku, već i u nacionalnu 
ruralnu kulturu i postala njezin 
brend. Salinovec je u tom po- 
gledu i više nego prepoznatljiv. 
Bili smo sudionici 16 od uku- 
pno 19 državnih festivala, a 
naslov prvaka osvojili smo šest 
puta. Od HRSS-a primili smo 
mnoštvo priznanja, a zadnje je 
bilo lani, za razvoj sportske re- 
kreacije. 

To je u svom uvodnom 
izlaganju na svečanoj skupšti- 
ni DSR-a Salinovec u subotu, 
22. veljače, naglasio njegov 
predsjednik Stjepan Hudo- 
letnjak i istaknuo zahvalnost 
Gradu Ivancu, Varaždinskoj 
županiji i mnoštvu prijatelja 
i sponzora bez čije se potpo- 
re mnogo toga ne bi moglo 
odraditi. Na skupu su uručene 
zahvalnice članovima koji su 
svih tih godina nosili razvoj 
sportske rekreacije u Salinov- 
cu, kao i podupirateljima koji 
pomažu održavanje seoskih 
festivala i drugih mjesnih re- 
kreacijskih događanja. 

Uz dogradonačelnika Če- 
domira Bračka, predsjednika 
Gradskog vijeća Edu Rajha, 
člana županijske skupštine Zla- 
tana Mošmondora te vodstva 


nik M. Batinić 


Zahvalnica kao mali znak 
pažnje ljudima koji niz godi- ,, i skupština na kojoj je vodstvo 


ne nose razvoj rekreacije 


Dobitnici priznanja 

Zlatna priznanja za dopri- 
nos razvoju sportske rekreacije 
uručena su Stjepanu Đurase- 
ku i Nadici Miklošić, a srebrna 
osnivaču i prvom predsjedniku 
DŠR-a Vinku Lončaru te prvom 
inicijatoru seoskih igara i du- 
gogodišnjem predsjedniku 
Branku Lončaru.(ljr) 


županijskog saveza sportske 
rekreacije i drugih gostiju, sve- 
čanosti se odazvao i gradona- 
čelnik Milorad Batinić: 
-Mišljenja sam da Seoske 


Visoku obljetnicu domaćinima je čestitao i gradonačel- 


igre imaju više kulturni negoli 
sportski značaj, one su dio vaše 
baštine i baštine naših starih. 
Stoga me posebno veseli što 
DŠR okuplja i mlade generacije, 
ali i sve ostale udruge civilnog 
društva. Aktivan rad salinoveč- 
kih udruga treba biti ogledni 
primjer drugima - istaknuo je 
Batinić te domaćinima poželio 
daljnji uspješan rad. 

Prethodno je održana izbor- 


DŠR-a u novom mandatu po- 
novno povjereno dosadašnjoj 
ekipi. Tako će na njegovu čelu 
ponovno biti Stjepan Hudolet- 
njak uz tajničku pomoć Stjepa- 
na Četrteka, a klupske financije 
vodit će Brankica Hudoletnjak. 
U Izvršni odbor izabrani su i 
Goran Hudoletnjak,  Nadica 
Miklošić, Mladen Mudri Brež- 
ni, Dario Hudoletnjak, Tomica 
Matučec i Nedjeljko Lončar. 
U Upravni odbor imenovani 
su Ankica Lepoglavec, Kruno 
Poje i Dalibor Lončar, a u Disci- 
plinsku komisiju Josip Lukačić, 
Ivan Lepoglavec i Nadica Mi- 
klošić. (ljr) 


DŠR Lančić-Knapić održao izbornu skupštinu 
V. Harjač na čelu DSR-a i u novom mandatu 


Dobitna kombinacija se ne 
mijenja — zaključili su članovi 
DSR-a Lančić — Knapić te na 
svojoj izbornoj skupštini u subo- 
tu, 1. veljače, dosadašnjem pred- 
sjedniku Vinku Harjaču povje- 
rili još jedan četverogodišnji 
mandat. U vođenju društva koje 
neprestano raste i omasovljuje 
se vanjskim sudionicima koji se 
pridružuju njegovim brojnim 
aktivnostima, pomoći će mu i 
dopredsjednik Siniša Matuza, 
tajnik Mario Surjak i blagajnik 
Damir Fodrek te članovi Uprav- 
nog odbora Ivana Harjač, Goran 
Habek, Jurica Sever, Tomica Lu- 
kavski i Marijan Harjač. 

Izabrani su i članovi Nad- 
zornog odbora (Ivan Harjač 
— predsjednik, članovi Davor 
Čiček i Ivan Friščić) i Disciplin- 
ske komisije (Miroslav Gotal — 
predsjednik te članovi Stjepan 
Banek i Damir Vitez). Skup- 
ština je jednoglasno prihvatila 


Provjereni tim će DŠR Lančić 

- Knapić voditi i tijekom 

sljedeće četiri godine 
DŠR-u Lančić - Knapić 
medalja Mirko Relac 


Na svečanoj skupštini Hrvat- 
skog saveza sportske rekreacije 
Sport za sve, DŠR-u Lančić-Kna- 
pić dodijeljena je Medalja Mirko 
Relac. Visoko priznanje dodijelje- 
no muje za razvoj sportske rekre- 
acije u 2013. godini, a primio ga 
je predsjednik Vinko Harjač. Uz 
medalju, društvo je primilo i Pri- 
znanje za uspješnu organizaciju i 
provedbu sportsko-rekreacijskih 
natjecanja i aktivnosti (državni 
festival sportske rekreacije žena 
kojemu je domaćin bio lani). 


= izvješća o radu i financijskom 


a 
= 


€ poslovanju u lanjskoj godini, 


Sa potom je donijet i program 
E Š rada za ovu godinu, s cijelim 


& nizom sadržaja vezanih prven- 

E stveno uz obogaćivanje mje- 

Š 5 snog sportsko-rekreacijskog 

2i društvenog života. Brojnim 
sponzorima i članovima koji su 
pomagali DŠR-u dodijeljene su 
zahvalnice. 

Posebne zahvalnice za po- 
moć od 2010. do 2014. primili 
su Stjepan Banek, Ivan Bakarić 
i obitelj Habek (Goran, Gorda- 
na, Barbara i Marijeta). Plakete 
za iznimnu pomoć DŠR-u do- 
dijeljene su Branku Kozini, Bo- 
risu Klariću, Caffe baru Space i 
Keramici Mecena. U skladu s 
dobrim mjesnim običajima, na- 
kon skupštine su se rekreativci i 
njihovi gosti nastavili družiti u 
neformalnom tonu, uz specija- 
litete domaće kuhinje i glazbu 
Faringaša. (ljr) 


10 društveni život 


Lutke za 
edukaciju u 
e 

postupcima 
oživljavanja 

Gradsko društvo Crvenog 
križa Ivanec na dar je dobilo 
osam kompleta nove opreme 
- lutki na kojima se uvježbavaju 
postupci oživljavanja. Opremu 
je donirao županijski Crveni 
križ, a koristit će se za populari- 
zaciju edukacije u postupcima 
oživljavanja i provođenje po- 
kaznih vježbi s ciljem osvješći- 
vanja javnosti o važnosti kardi- 
opulmonalne reanimacije. 
Crveni križ će nova poma- 
gala koristiti i u educiranju 
budućih vozača za pružanje 
prve pomoći unesrećenima, 
zatim, u tečajevima osposo- 
bljavanja radnika za pružanje 
prve pomoći na radu te u dru- 
gim tečajevima namijenjenim 
osposobljavanju građana, vo- 
lontera, članova DVD-a, polici- 
je, učenika i dr. U pripremi je i 
provođenje novih programa 
u cilju zdravstvene izobrazbe 
i prosvjećivanja stanovništva 
o važnosti rane defibrilacije u 
spašavanju života. 


U povodu 60. godišnjice 
rada i djelovanja varaždin- 
ske Stanice Hrvatske gorske 
službe spašavanja, prošlog je 
mjeseca u ivanečkoj Gradskoj 
knjižnici Gustav Krklec otvo- 
rena izložba fotografija temat- 
ski vezana uz njezin rad. Izlo- 
ženo je 38 fotografija; neke su 
snimljene na vježbama i teča- 
jevima, a neke u stvarnim ak- 
cijama spašavanja na području 
sjeverozapadne Hrvatske. O 
obljetnici i izložbi fotografija 
govorio je naš sumještanin Ivi- 
ca Sever, pročelnik HGSS Sta- 
nice Varaždin. 

Pozdravljajući okupljene, 
podsjetio je da je Stanica osno- 
vana 1953., kao odsjek PD-a 
Ravna gora, samo tri godine 
nakon osnivanja službe spaša- 
vanja HPS-a. 

-Najznačajniju ulogu tada je 
imao prvi pročelnik Vladimir 
Pohulek, a područje djelovanja 
GSS Stanice bio je okrug Varaž- 
din. Nakon toga slijedi razdo- 
blje zatišja koje 70-tih godina 
svojim dolaskom oživljava za- 
grebački spasilac Zlatko Smer- 
ke. Danas je sjedište Stanice u 
Varaždinu, pokriva područje 
Varaždinske i Međimurske žu- 


NAGRADA 
Dječjem 
vrtiću Ivanec 


“# 


rar arae mp— ke == ge 
Grad Ivanec će HGSS-u 
osigurati prostor za 
smještaj opreme, 
kako bi što prije 
mogao intervenirati u 
akcijama spašavanja na 
ivanečkom području 


panije, ali sudjeluje i u akcija- 
ma i vježbama na razini cijele 
Hrvatske. Unatoč tomu, služ- 
ba jedva pokriva svoje tekuće 
troškove i nema svoje službe- 
ne prostorije. Članovi Stanice 
na raspolaganju su 24 sata i po 


Spašavanje teško ozlijeđenog 
planinara preko Konja na Ivančici 


1124. IZXANEČKE X NOVINE 
NOVA OPREMA SPAŠAVANJE Gorska služba spašavanja - Stanica Varaždin obilježila 60. godišnji 


Gorski spasioci 
često u akcijama 
spašavanja na 
Ivančici 


cu rada 


I 

Predavanje u 
Srednjoj školi 

U petak, 21. veljače, u Srednjoj 
školi Ivanec gostovali su članovi 
Stanice HGSS-a Mario Musulin i 
Alan Rinkovec te za učenike prvih 
i četvrtih razreda gimnazije održa- 
li zanimljivo predavanje. Učenike 
su informirali o ustroju, zadaćama 
i obvezama pripadnika HGSS-a 
te demonstrirali dio opreme koji 
se koristi prilikom spašavanja. Ta- 
kođer, upoznali su ih i s lanjskom 
ekspedicijom u Norvešku, gdje su 
dvojica članova osvojila 900 metara 
visoku stijenu Trol Wall(M. Maček) 


HGSS djeluje 60 godina, a aktualni pročelnik Stanice Varaždin naš je sumještanin I. Sever 


pozivu su spremni pružiti prvu 
medicinsku pomoć te izvršiti 
transport unesrećenog i preda- 
ti službi Hitne pomoći — ista- 
knuo je Sever. 

Otvarajući izložbu i česti- 
tajući visoku obljetnicu, pred- 
stavnicima  HGSS-a obratio 
se dogradonačelnik Čedomir 
Bračko te im zahvalio na huma- 
nim i plemenitim djelima tije- 
kom svih proteklih desetljeća. 
Naglasio je da se Grad Ivanec 
trudi svake godine izdvojiti sve 
više sredstava za njihov rad, a u 
tijeku su i dogovori za osigura- 
nje prostora u Ivancu za smje- 
štaj opreme HGSS-a.(Z. Stan- 
ko, M. Grudenić) 


4.000 kuna 


od HRTV-a 


Ivanečkom Dječjem  vrti- 
ću Ivančice HRTV je doznačio 
4.000 kuna novčane nagrade, 
kao konkretni poticaj prizna- 
nju što ga je naša predškolska 
ustanova dobila u studenom 
lani, u projektu Obrazovnog 
programa Hrvatskog radija 
Najljepši školski vrtovi. Tada je, 
podsjećamo, vrtiću dodijelje- h. 
no priznanje za ekološki rad s 
djecom koja su kroz igru učila 
o uzgoju autohtonog i doma- 
ćeg bilja i upoznavanju ljepota 
svoga kraja. 

-Dobiveni novac utrošit 
ćemo za nabavu novog ra- 
slinja za vrtićki park. Sretni 
smo zbog toga, to više što 
nam ovo nije prva novčana 
nagrada. Šest tisuća kuna već 
nam je darovala Varaždinska 
županija kod dodjele Zelene 
zastave, budući da smo jedini 
Vrtić u našoj županiji koji je po 
pitanju eko-odgoja rad s dje- 
com podigao na višu razinu — 
poručila je ravnateljica Suzana 
Divjak (lj) 

U sklopu projekta GDCK-a 
Ivanec Volim pomagati, u pone- 
djeljak i utorak, 17. i 18. veljače, 
održane su dvije radionice u 
Dječjem vrtiću Ivančice. Ra- 
dionica nazvana Kad se medo 
ozlijedio održava se kako bi se 
najmlađi na njima primjeren 
način upoznali s načinima pru- 
žanja prve pomoći i potaknuli 
na razmišljanje o samopomoći 
i pomoći drugima. Mlade vo- 
lonterke Lucija Šambar i Ana 


km 


jE. % 


Primjerenim programima djecu se zarana pokušava 
senzibilizirati za pružanje samopomoći i prve pomoći 


VOLIM POMAGATI 
prve pomoći za najmlađe 


Osnove 


Kolarić pokazale su djeci kako 
postupiti u situcijama kao što su 
krvarenje iz nosa, porezotina na 
ruci, razbijeno koljeno i sl. Dje- 
ca su se upoznala i sa sadržajem 
torbice prve pomoći nakon čega 
su i sami pokušali jedni drugi- 
ma pružiti prvu pomoć. U ra- 
dionicama koje je vodila Ivana 
Šumečki, asistentica GDCK-a 
za rad s mladima, sudjelovalo je 
pedesetak mališana iz vrtićkih 
grupa Loptice i Jabučice. 


PUČKO OTVORENO UČILIŠTE Program 
osposobljavanja za dadilje 


U ivanečkom Pučkom otvo- 
renom učilištu Đuro Arnold u 
tijeku su prijave zainteresiranih 
polaznika za upis u program 
osposobljavanja za poslove da- 
dilje. Program traje 400 sati, a 
polaznicima se potom izdaje 
uvjerenje koje se evidentira u 
elektroničkom zapisu podata- 
ka iz područja radnih odnosa, 
odnosno, upisuje se u e-radnu 
knjižicu. 

Tijekom trajanja progra- 
ma polaznici stječu znanja i 
vještine potrebne za stručno 
obavljanje poslova dadilje koji 
uključuju skrb o zdravlju i si- 
gurnosti djeteta do 14. godi- 
ne života, za komunikaciju s 
djecom, roditeljima i suradni- 
cima, provođenje uravnoteže- 
ne i zdrave prehrane djeteta, 
održavanje higijene, organizi- 
ranje igre, rekreacije i zabave, 
nadziranje školskih obveza, 
primjenu pravila zaštite na 
radu i sl. Uvjerenje im tako- 
der omogućuje samostalno 


obavljanje djelatnosti dadilje 
sukladno zakonu i pravilima 
struke. 


Osposobljavanje traje 
400 sati, a program se 
upisuje u e-radnu knjižicu 


U program se mogu upisati 
osobe sa završenom srednjom 
školom, najmanje u  trogo- 
dišnjem trajanju. Za upis je 
potrebno priložiti liječničko 
uvjerenje o posjedovanju psi- 
hofizičkih osobina potrebnih 
za obavljanje poslova dadilje 
(dobiva se kod liječnika opće 
prakse), svjedodžbu o završ- 
nom ispitu, rodni list i domov- 
nicu. 

Sve informacije o cijeni pro- 
grama i mogućnostima plaća- 
nja dostupne su u prostorima 
Učilišta, Nazorova 1 ili na tel. 
770-530 (042), e-mail: infow 
uciliste.ivanec.hr 

VIJEĆE ZA KULTURU O provedbi gradske kulturne politike u 2014. 


Prednost financiranju 
kulturnih programa 
od interesa za Ivanec 


Provedba kapitalnih kul- 
turnih projekata, ostvarivanje 
gradske kulturne politike i 
način proračunskog financira- 
nja rada KUD-ova i udruga u 
kulturi tijekom 2014., u srijedu 
su, 12. veljače, bile glavne teme 
o kojima su na sastanku s nji- 
hovim predstavnicima razgo- 
varali gradonačelnik Milorad 
Batinić i predsjednica Vijeća za 
kulturu Ljiljana Risek. 

Naglašeno je pritom da su 
ukupna izdvajanja za kulturu 
planirana u iznosu od 1,6 mili- 
juna kuna, u što su uključena i 
sredstva za financiranje Grad- 
ske knjižnice i čitaonice Gustav 
Krklec te manji dio sredstava za 
Pučko otvoreno učilište. U tom 
iznosu su i sredstva namijenjena 
prvoj fazi realizacije projekta 
uređenja Zavičajnog muzeja 
u Ivancu (stara škola), koji je u 
međuvremenu kandidiran _Mi- 
nistarstvu kulture, kao i za izlož- 
bu fotografija ivanečkog foto- 
grafskog doajena Petra Jagetića, 
koja bi u suradnji s resornim mi- 
nistarstvom ove godine trebala 


biti otvorena u Zagrebu, 
Cilj drukčijeg ovogodišnjeg 
koncepta proslave Dana 
grada jest da proslava bude 
jednako sadržajna i zabavna 
kaoi prošlih godina, a 
ujedno i daleko jeftinija 


Za financiranje rada ,čistih“ 
kulturnih udruga namijenjeno je 
140.000 kuna, dok je još 51.300 
kuna namijenjeno ostalim udru- 
gama civilnog društva čije se 
aktivnosti redovito isprepliću 
s kulturnima i koje se u pravilu 
uključuju u gradske i druge kul- 
turne manifestacije. Slično je i s 
udrugama u socijalnoj skrbi koje 
su također redoviti sudionici 
kulturnih priredbi, a za koje je 
osigurano daljnjih 36.750 kuna. 


U proslavu s 
domaćim kulturno- 
zabavnim snagama 
Premda proračunska sred- 
stva namijenjena radu  kul- 
turnih udruga (a i svih ostalih 
spomenutih udruga) u odnosu 
na lani i na prethodne godine 
nisu smanjena ni kunu, određe- 
nih će promjena u praćenju nji- 
hova rada ipak biti. Temeljem 
zaključka gradonačelnika (na 
prijedlog Povjerenstva za udru- 
ge) sredstva za rad u ovoj godi- 
ni dodijeljena su im temeljem 
vrednovanja projekata što su ih 
udruge kandidirale na Program 
javnih potreba u kulturi. S obzi- 
rom na to da se pod javnim po- 
trebama u kulturi smatraju sve 

Idea ne 


Dani grada iovebi godine trebalo bitijednako sadržajni 


Kulturne udruge su nositelji gradskog kulturnog života 


Gradu obavezno dostaviti 
financijska izvješća za 2013. 


Projekte što su ih udruge za potporu iz gradskog proračuna kan- 
didirale temeljem Programa javnih potreba Grada Ivanca za 2014., 
vrednovalo je Povjerenstvo za udruge. Na osnovu njegova prijed- 
loga, gradonačelnik je donio zaključak o potporama udrugama za 
redovitu djelatnost i posebne programe. Što se tiče sredstava za 
redovitu djelatnost, udrugama će 50 posto odobrenih sredstava na 
njihove žiroračune biti isplaćeno do kraja ožujka, dok će im druga 
polovica sredstava biti doznačena u drugoj polovici godine. 

Što se tiče sredstava za posebne programe, udruge za njih tre- 
baju Gradu dostaviti poseban pismeni zahtjev (uoči realizacije odo- 
brenog programa ili nakon njegova izvršenja). 

Svim udrugama skreće se pažnja na obvezu da Gradu do- 
stave financijska izvješća za 2013. godinu, jer bez toga neće 
biti moguće nikakve buduće isplate, bez obzira na sredstva 
za rad odobrena za ovu godinu. 


Kulturnu suradnju Ka sa E Zan 
pa okupljaju djecu i mlade. 
do 15. ožujka S obzirom na veliko smanje- 


U kontekstu rasprave o kan- 
didiranju programa, nazočni- 
ma je posebna pažnja skrenu- 
ta na potrebu da im ubuduće 
Grad ne bude jedina ,adresa“ 
na koju šalju svoje projekte. 
Upućeni su na više zanimljivih 
natječaja što ih tijekom go- 
dine za različita programska 
područja raspisuje Ministar- 
stvo kulture, a posebno na to 
da mu do 15. ožujka mogu 
kandidirati svoje programe iz 
segmenta međunarodne kul- 
turne suradnje, koji su osobito 


nje proračunskih sredstava za 
proslavu Dana grada, gradona- 
čelnik Batinić predložio je udru- 
gama da se ove godine uključe 
u drukčiji koncept proslave. Pri- 
tom će se organizacija ugostitelj- 
skih sadržaja ponuditi domaćim i 
drugim zainteresiranim ugostite- 
ljima, zabavni program domaćim 
bendovima koji su već pokazali 
da znaju napraviti sjajnu feštu, a 
KUD-ovi i udruge zamoljeni su 
da se i ljetos uključe u kulturno- 
zabavni program na središnjoj 
bini i, dakako, izložbeni program 


Na predstavljanju se okupilo mnoštvo poklonika iva- 
nečkog kaja 


STVARALAŠTVO MLADIH Predstavljena 
treća zbirka pjesama Ivančanina Josipa Kraša 


društveni život 14 


Ivonjski spisi u 
stotinu pjesama 


U petak, 7. veljače, u Grad- 
skoj knjižnici i čitaonici Gustav 
Krklec održana je promocija 
treće zbirke pjesama ivanečkog 
autora Josipa Kraša. 

Zbirka je = naslovljena 
Ivonjski spisi, a sadrži stoti- 
njak novih pjesama. Sveča- 
nost promocije vodila je pot- 
predsjednica Savjeta mladih 
Grada Ivanca Dunja Belščak, 
a Josipu se u čitanju stihova 
pridružila i mlada pjesnikinja 
Veronika Štefanko iz Prigor- 
ca, čije se pjesme redovito 
objavljuju u Zborniku radova 
ivanečkog Kajkavskog knji- 
ževnog natječaja Draga do- 
mača rieč. 

Svojom novom zbirkom 
Josip je samo potvrdio svoj 
specifičan stil i izričaj kojim 
njeguje ivanečki kaj, s temama 
uglavnom ljubavnog,  satirič- 
kog i humorističnog karaktera. 
Iznenađenje večeri bile su glaz- 
bene izvedbe poznatih pjesama 
koje je priredio sa svojim prija- 


teljima, a i on sam zasvirao je na 
sintesajzeru. Predstavljanju se 
odazvao velik broj posjetitelja, 
pa su prostorije knjižnice u naj- 
doslovnijem smislu riječi bile 
pretijesne za sve mlade i ostale 
mn | 


Promocija pjesničke 
zbirke organizirana 

je u sklopu Inicijative 
»Mladi su bitni“ Savjeta 
mladih Grada Ivanca 


ljubitelje ivanečke kajkavštine 
koji su uživali u pjesničkoj ve- 
čeri. 

Ova promocija ujedno je 
bila i prva aktivnost Inicijative 
»Mladi su bitni; s namjerom 
zadovoljavanja njihovih kultur- 
nih potreba, podizanja svijesti 
mladih o važnosti uključivanja 
u kulturni život i promicanja 
kulturno-umjetničkog  stvara- 
laštva mladih našega kraja.(Z. 
Stanko) 


zanimljivi upravo ivanečkim 
kulturnim udrugama. 

aktivnosti, manifestacije i pro- 
jekti od interesa za grad Ivanec, 
koji ovdašnju kulturu stavljaju 
u regionalni, državni i europski 
kontekst te promiču naš grad, 
interkulturni dijalog i razvoj 
civilnog društva, prednost u 
financiranju imaju upravo ta- 
kvi programi, a posebice oni 


na štandovima. Cilj je da ove go- 
dine Dani Ivanca budu jednako 
sadržajni i zabavni kao i prošlih 
godina, a ujedno i daleko jeftiniji. 

Udrugama je također pred- 
loženo da organiziraju zajednič- 
ki božićni koncert u srednjoš- 
kolskoj sportskoj dvorani, kako 
bi građani ubuduće na jednom 
mjestu mogli vidjeti sve bogat- 
stvo njihova stvaralaštva. 


Sever izlaže u Umjetničkoj 


galeriji BiH FOTOGRAFIJA 


Član ivanečkog Foto Oto kluba Domagoj Sever ušao je u finale 
izbora za fotografiju godine Bosne i Hercegovine za 2013. te izlaže 
u Umjetničkoj galeriji BiH u Sarajevu. U konkurenciji 792 pristigla 
rada iz BiH, Makedonije, Srbije, Slovenije, Crne Gore i Hrvatske, u 
finalni izbor ušla je Severova fotografija Hotela Tuhelj. Nakon izlož- 
be u Sarajevu, izložba će biti postavljena u još desetak gradova 
BiH. 


FOTO: Z. STANKO 


12 ivanečke crtice 
IVANEČKI PRIRODOPIS Sivi sokol - povratak 


s ruba izumiranja ili kako su se sokolovi 
naselili u okolicu Ivanca 


Što na nebu sja \ visoko? 


Stihovi su to poznate hrvat- 
ske opere Ero s onoga svijeta, 
a samo jedna u nizu brojnih 
pjesama poznatih i nepoznatih 
autora u kojima se ljudi dive 
ljepoti i vještini sivog sokola. I 
doista, sivi sokol, Falco pere- 
grinus, u poniranju doseže br- 
zinu i do 240 kilometara na sat, 
po čemu je najbrže biće koje je 
ikad živjelo na Zemlji! 

Ivanečka priča ili bolje re- 
čeno, avantura, počela je prije 
devet godina, kada je spust po 
užetu niz 40 metarsku liticu, s 
dobrim pogledom na Ivanec 
i stotinjak metara duboki ka- 
njon, otkrio natkrivenu policu i 
napušteno gnijezdo gavrana... s 
tri začuđena i šćućurena soko- 
lića. Bilo je to otkriće vrijedno 
nacionalne pažnje (ornitologa) 
jer je u to vrijeme brojnost si- 
vog sokola u Gorskoj i Panon- 
skoj Hrvatskoj procjenjivana 
na manje od deset parova. Ota- 
da su se u neposrednoj blizini 
Ivanca nastanila još dva para, 
od kojih se jedan redovito gni- 
jezdi. Svi parovi uključeni su u 
nacionalni program praćenja 
sivog sokola koji vodi udruga 
BIOM. 


Glavnina plijena 

— gradski golubovi 

Za potrebe istraživanja 
mladi se sokolovi obilježavaju 
prstenima, a uzimaju se uzorci 
krvi radi DNK analize. Ostaci 
plijena pronađeni u gnijezdu 
daju vrijedne podatke o lokal- 
noj prehrani tih spretnih lova- 
ca. Ivanečki parovi prošle su 
godine uspješno odgojili sedam 
mladih sokolića. 


Prema podacima zadnjih 
devet godina, sivi sokolovi 
zavoljeli su Ivanec i dobro 
prosperiraju. Vrijeme je 
da i mi zavolimo njih! 


Pesticidi desetkovali 
populaciju sokolova 
Brz tehnološki napredak do- 
veo je sokolove na rub opstan- 
ka. Masovna primjena opasnih 
pesticida u poljoprivredi, poseb- 
no DDT-a, od 2. svjetskog rata na 
ovamo zatrovala je hranidbene 
lance. Sivi sokoli, kao vrhunski 
grabežljivci, hranili su se ptica- 
ma koje su jele zatrovane kukce 
i sjemenke i tako u organizmu 
nagomilavali otrovne tvari. Opa- 
sne koncentracije otrova ubijale 
su odrasle sokolove, ali i spre- 
čavale odlaganje kalcija u lju- 
sku jajeta. Takva jaja, s izuzetno 
tankom ljuskom, probušila bi se 
pod težinom odrasle ptice. 
Opstale su krajnje sjeverne 
i sredozemne otočne popu- 
lacije, na područjima s manje 
intenzivnom poljoprivredom. 
Upravo su te populacije nakon 
zabrane DDT-a i drugih pestici- 
da omogućile spori oporavak i 
povratak vrste koji traje i danas. 


lako je e sivog sokola 
uzela pozitivan zaokret, vrsta 
je na Crvenoj listi ptica Hr- 
vatske označena kao rizična. 
U Hrvatskoj ga najviše ugro- 
žavaju pesticidi, krivolov, a u 
novije vrijeme i uznemirava- 
nje prilikom gniježđenja, po- 
sebno na liticama koje koriste 
sportski penjači. Naime, ženka 
će vrlo rano, na znak opasno- 
sti, napustiti gnijezdo, nakon 
čega se jaja hlade, a zamecima 
prijeti ugibanje. Posebno tra- 
gičan slučaj dogodio se prije 
pet godina u Podrutama, kada 
je neupućeni sportski penjač 
namjerno ,očistio“ staro gni- 
jezdo, nakon čega taj par više 
nije imao mlade. 

Uznemiravanje sivih soko- 
lova najstrože je zabranjeno, a 
približavanje gnijezdu i mla- 
dima dopušteno je samo uz 
posebnu dozvolu koju izdaje 
Zavod za zaštitu prirode. So- 
kolovi za gniježđenje trebaju 
litice, stijene ili druge strme, 
nepristupačne položaje. Po- 
sljednjih desetak godina pri- 
mijećen je rastući trend gni- 
ježđenja u gradovima. Gotovo 
isključivo hrane se pticama od 
veličine kraljića, do pataka i 
čaplji. Prema nalazima iz gni- 
jezda na ivanečkom području, 
glavnina plijena su im gradski 
golubovi. 

Prema podacima skupljeni- 
ma proteklih devet godina sivi 
sokolovi zavoljeli su Ivanec i 
dobro prosperiraju. Vrijeme je 
da i mi zavolimo njih. Pustimo 
neka njihova krila paraju iva- 
nečko nebo, a kliktanje odzva- 
nja među gorama. 


ZAPIS ČITATELJA Tužne sudbine ljubimaca 
Život na lancu nije život 


Planinari i ostali izletnici po- 
sljednjih su dana svjedoci tuž- 
nih scena koje se mogu vidjeti 
u selima podno Ivanščice, ali i u 
drugim naseljima širom našega 
kraja. Brojni psi vezani su za lan- 
ce, nerijetko kraće od samo jed- 
nog metra, koji im ograničavaju 
i sputavaju kretanje i prisiljavaju 
životinje da dane provode u bi- 
jednim uvjetima. 

Često se ne mogu zaštititi 
od snijega, leda, kiše i hladnoće, 
prisiljeni su jesti i obavljati 
nuždu na jednome mjestu te 
živjeti, praktički, u vlastitim 
fekalijama. Viđaju se i slučajevi 
pri kojima je životinjama lanac 
urastao u vrat. Najveća patnja 
pasa na lancu je psihička. Tim 
vrlo društvenim životinjama, 
željnim druženja i kretanja, 
svaki takav dan nastavak je ago- 
nije, pa nakon nekog vremena, 


zbog takvog načina ophođenja, 
postaju agresivni. 

Takvi psi su potencijalno 
opasni i u kontekstu održavanja 
javnoga zdravlja; najčešće nema- 
ju osiguranu veterinarsku skrb, 
neke vlasnici nisu dali cijepiti 
protiv zaraznih bolesti i bjesno- 
će, niti ih čipirali. Iono najvažni- 
je - činom trajnog vezivanja psa 
ili bilo koje druge životinje na 
lanac, vlasnik pokazuje nebrigu 
za životinju u smislu omogu- 
ćavanja njoj prikladnog života. 
lako Zakon o zaštiti životinja 
nalaže da se psi ne smiju držati 
na lancu kraćem od tri metra, u 
izostanku intervencija od strane 
veterinarske inspekcije, vlasnici 
se ne libe toga da pse vežu na la- 
nac od samo pola metra. 

Prema Zakonu o zaštiti ži- 
votinja (koji je usklađen s nor- 
mama EU), vlasnik koji ubije 


=> 


i) u selima našega kraja 


FOTO: Z. STANKO 


Neki se nelibe psa vezati na 
lanac od tek pola metra 

životinju, nanosi joj bol, patnju 
ili je namjerno izlaže strahu, 
može biti kažnjen novčanom 
kaznom od 10.000 do 15.000 
kuna. Vlasniku se može privre- 
meno i oduzeti životinja koja se 
nalazi u stanju temeljem kojeg 
se može zaključiti da životinja 
trpi bol, patnju ili veliki strah, da 
je ozlijeđena ili da bi nastavak 
njezinog života u istim uvjeti- 
ma bio povezan s daljnjom pat- 
njom. Svaki građanin dužan je 
nadležnom tijelu (veterinarskoj 
inspekciji, komunalnom redaru, 
pa i policiji) prijaviti zlostavljanje 
životinja. Zoran Stanko 

Od kapele Sv. Ivana 
Krstitelja do crkve 


+ U novoj kapeli što ju je obitelj Petheo 
izgradila 1685./1686. pozlaćeni su 
kipovi bili smješteni na crnom oltaru, 
što je djelovalo vrlo otmjeno i ozbiljno 


Ivanečka pracrkva, kapela 
Svetog Ivana Krstitelja, veže se 
uz vitezove ivanovce i važna 
je za povijest grada Ivanca. Iz 
prvog pisanog spomena Ivan- 
ca 1396. godine vidljivo je da 
je naselje ,slobodna općina 
Svetog Ivana“ nazvano prema 
kapeli. Velik je broj primjera 
da su imena svetaca kojima 
su crkve bile posvećene utje- 
cali na stvaranje imena samog 
naselja. 

Novija arheološka istraživa- 
nja potvrđuju postojanje kapele 
i prije 1396. i njezin gotički te 
čak romanički karakter (poče- 
tak XIII. stoljeća). Površina bro- 
da kapele od oko 65,3 četvornih 
metara odgovara veličini eu- 
ropskih seoskih crkava u XIII. 
stoljeću s obzirom na porast 
stanovništva koji Europa bilježi 
nakon XI. stoljeća. Zanimljiva 
je pretpostavka o postojanju 
slavenske župe u dolini Bednje 
u čijem se središtu nastavlja 
kontinuitet župe po dolasku 
ivanovaca. 


Župa pod jurisdikcijom 
ivanovaca 


lako najraniji popisi župa 
iz Statuta Zagrebačkog kapto- 
la za prostor srednjovjekovne 
Zagrebačke biskupije iz 1334. 
i 1501. godine ne navode niti 
jednu župu s područja belskog 
ivanovačkog vlastelinstva (pre- 
ceptorata), postoje naznake da 
je ivanečka župa ipak postojala. 
Objašnjenje nepopisivanja iva- 
nečke župe 1334. jest da je ona 
bila pod jurisdikcijom ivanova- 
ca, a ne Zagrebačke biskupije 
koja na tom području nije imala 
pravo ubiranja ,Petrova novči- 
ća za čije je potrebe i sastavljen 
navedeni popis. 


Vrijedno blago ivanečke 
crkve - kaležiz 1721. go- 
dine, ukrašen biljnim or- 
namentima, poludragim 
kamenjem i medaljonima 


Stari srebrn i pozlaćen 
kalež s natpisom iz 1687. 
godine 


Kapela Svetog Ivana Kr- 
stitelja prvi se put navodi u 
kanonskim vizitacijama 1649. 


Crkveno posuđe očuvano do danas 

Kapela je imala veoma vrijedno crkveno posuđe od kojeg su 
pojedini primjerci sačuvani i danas. Vrijedni su srebrni i pozlaćeni 
kaleži od kojih se ljepotom ističe kalež od pozlaćenog srebra na- 


stao 17/21 


. godine u Beču, ukrašen biljnim ornamentima, poludra- 


gim kamenjem i emajliranim medaljonima s biblijskim prizorima. 
Još je stariji srebrni i pozlaćeni kalež s natpisom iz 1687. godine. 

Iz XVII. je stoljeća do danas sačuvan i nadgrobni spomenik Ivana 
Petheda koji je prikazan u vojničkom odijelu, s oklopom, buzdova- 
nom, sabljom i kacigom. Kod glave nalazi mu se grb u obliku patke 
između dva rogoza na vodi. Natpis pod anđeoskom glavicom na- 
Vodi 1616. kao godinu njegove smrti. 

FOTO: B. STEINER — ŽUPANIĆ 


godine. Vizitator je tada opi- 
suje kao ,vrlo staru“ i ,križar- 
sku. Bila je u ruševnom stanju 
i u njoj se vidjela na dasci sli- 
kana slika sv. Ivana Krstitelja. 
Od XVI. stoljeća nalazila se 
u vlasništvu feudalne obitelji 
Pethe6. Grofica Suzana Oršić 
Petheć kapelu je 1674. konač- 
no i porušila. Vizitator bilježi 
kako su Ivančani u toj crkvi 
vidjeli ,svoju najstariju i prvot- 
nu matičnu crkvu“ te su tražili 
podizanje nove kapele. 


Kapela opremljena 
poput katedralne 
crkve 

Novu je kapelu svetog Ivana 
Krstitelja obitelj Petheć izgradi- 
la 1685./1686. Bila je duga oko 
16 i široka oko 6 metara, dosta 
visoka te je imala dva kora. Nad 
ulazom u nju nalazio se drveni 
tornjić sa zvonom. Glavni oltar 
bio je posvećen Ivanu Krstitelju 
s njegovom slikom na platnu. 
Kipovi na crnom oltaru bili su 
sjajno pozlaćeni što je djelova- 
lo veoma otmjeno i ozbiljno. 
Godišnje se u kapeli služilo 
šesnaest misa, s time da se u 
ljetno vrijeme misa služila pod 
malim trijemom ispred kapele, 
pa su Ivančani u velikom broju 
dolazili na svetkovine u ivaneč- 
ki grad. 

Grofovi Erd&dy, koji 1740. 
dolaze u posjed Ivanca, uljepša- 
vali su kapelu te ona postaje, po 
navodu vizitatora, opremljena 
poput katedralne crkve. La- 
dislav Erdody i Ana Marija Ille- 
shazy Erdody konačno 1758. 
— 1760. grade i novu župnu 

Krstionica — 
najvrjedniji 
spomenik 


Najvrjedniji je spomenik 
župne crkve krstionica koja 
se sastoji od kamene ploče 
ukrašene dvjema glavama 
anđela. Podnožje krstionice 
drže dva lava. Kamena ploča 
s anđelima i lavovi od razli- 
čitog su materijala i načina 
izrade te pripadaju zasigur- 
no prijašnjim kapelama sv. 
Ivana Krstitelja. Također, 
današnji kameni ulazni por- 
tal u župni dvor s natpisom 
iz 1681. i imenima obitelji 
Gottal i Pethe6 prenesen je 
iz stare kapele koja je poru- 
šena 1844. godine. 


crkvu svete Marije Magdalene 
oslikanu po zidovima i na stro- 
pu freskama Antuna Dovečera. 
Freske su djelomično obnovlje- 
ne u novije vrijeme. 

Zanimljivo je da je Ivanec na 
karti kartografa Stjepana Gla- 
vača iz 1673. godine prikazan 
dvjema crkvama. Pretpostav- 
ka je da je jedna starija, kapela 
ivanovaca, a druga župna crkva 
koju je koristio puk. Župna cr- 
kva Sv. Marije Magdalene, sa- 
građena u neposrednoj blizini 
kapele Sv. Ivana Krstitelja, da- 
našnji je izgled poprimila kra- 
jem XIX. stoljeća. Župna crkva, 
župni dvor te kapele Sv. Duha 
i Sv. Donata, najznačajniji su 
spomenici ivanečke kulturne 
baštine. 

KULTURNO-TURISTIČKA POVIJEST IVANCA Fašnička tradicija 


Prvi gomilaš je 


grizel, a zadnji je rital 


+ Najatraktivnije su bile grupe mačkara mladenaca; 
bile su dobro organizirane, s možikom su obilazile 
sela, a domaćini su im priređivali poseban doček 


U ovom broju Ivanečkih 
novina malo o pokladnom vre- 
menu, tj. o mačkarima. Ivanec 
ima dugu povijest iščekivanja 
mačkara, u organiziranoj ko- 
loni ili pojedinačno, prilikom 
obilaska kuća. Fašnik je rado- 
stan i veseo pučki praznik i 
događaj. Prilika je to ne samo 
za opuštanje, već i da se svijetu 
ispod maske uputi kritički osvrt 
na neka događanja, koji često 
prerasta u nemilosrdno izru- 
givanje bez cenzure. U ovom 
djelu Hrvatske, pa tako i u Ivan- 
cu, mačkari noriju samo jedan 
dan, u utorak prije Čiste srijede 
ili Pepelnice. 

Mačkari su bili oblečeni u 
stare iznošene pokrpane opra- 
ve, a lafra (maska) je bila izra- 
đena od starih krpa, kasnije od 
prešanog papira. Najpoznatija 
naša maska je ivanečka gomi- 
la. Ispod bijele plahte nalaze 
se dvije osobe. Prva nosi lafru 
konjske glave i taj prvi gomilaš 
je grizel, a zadnji je rital. Zadir- 
kivanje gomile djeci je oduvijek 
bilo jako zanimljivo te su je ne- 
kad znala pratiti po cijelome 
Ivancu. 


Zaboravljeni mačkari 
mladenci 


Najveću pozornost i zani- 
manje pobuđivali se mačkari 


FOTO: ARHIV B. J, DARABOŠ 


Piše: Boris 
Jagetić 
Daraboš 


Fotografija ivanečke fašničke povorke iz 30-tih godina 


prošloga stoljeća 


Mačkari mladenci u ivanečka su kućanstva bili dobrodošli 


Skupina ivanečke djece u mačkarima 


mladenci, kojima se pripremao 
i poseban doček. Među njima 
nije bilo žena, a u mladenku je 
bio prerušen isključivo muška- 
rac koji je svojim raznim po- 
kretima nasmijavao prisutne. 
U takvim skupinama bile su 
odraslije osobe, a grupe su bile 
dobro organizirane. Predvode- 
ne možikom, obilazile su sela. 
Ispred svake kuće plesali su 
polku, a domaćini bi ih u pra- 
vilu počastili pićem, pa je svaki 
daljnji posjet kućama bivao sve 
veseliji. 


Običaj mačkara mladenaca 
danas je zaboravljen i sjećaju ga 
se još jedino stariji Ivančani. A 
kako su nekad izgledali, može- 
mo vidjeti na raritetnim foto- 
grafijama izrađenih iz staklenih 
negativa (u vlasništvu autora), 
koje je oko 1930. napravio I. 
Dolenec. 

Na fotografijama se  lije- 
po vide mačkare u našim 
nekadašnjim dvorištima i na 
njima se mogu uočiti krpene 
lafre, obleke i naša stara doma- 
ča možika. 


Fašničke povorke 

predvodili su konjanici 

i limena glazba 

Nekadašnje fašničke po- 
vorke bile su pomno planira- 
ne i scenski pripremane po 
pitanju kostima, prijevoza i 
rekvizita. Organizacija je bila 
od strane Zanatsko-trgovačke 
zadruge, Planinarskog druš- 
tva i Sportskog kluba. Orga- 
nizirana povorka kretala je s 
raskrižja  Prigorec-Pahinsko- 
Jamine ili ispred Levanićevog 
mlina. 

Povorka je bila predvođena 
limenom glazbom i konjani- 
cima, kretala se glavnim iva- 
nečkim ulicama i završila na 
starome placu gdje su presudili 
Fašniku i skurili ga. Jednu od 
rijetkih sačuvanih  fotografi- 
ja povorke iz 1933. godine od 
Slavka Maleza, ustupila je gos- 
poda Verica Hrg. Na njoj se vidi 
povorka koja prolazi pokraj 
nekadašnjeg Suda u današnjoj 
Malezovoj ulici. 

U fašničko vrijeme u Ivancu 
se spremala i prikladna hrana, 
ali o tome, kao i o još. nekim 
specifičnostima autohtone iva- 
nečke fašničke tradicije — ne- 
kom drugom prilikom. 

TURNIR 


Tri medalje 
Karate klubu 


U subotu, 15. veljače, neko- 
liko natjecatelja Karate kluba 
Ivanec ogledalo je snage na 26. 
kupu Mladosti u Ivanić-Gradu. 
Na tom, izuzetno jakom karate 
turniru, nastupilo je 57 klubova 
s oko 570 natjecatelja. Erik Ben- 
cek osvojio je srebrnu medalju 
u kategoriji cicibani kate (6-7 
godina), Melanija Hrgarek bila 
je srebrna u kategoriji kadetki- 
nje borbe -54 kg, a Petra Brlečić 
osvojila je broncu u kategoriji 
mlađe kadetkinje borbe -55 kg. 
Nastupio je i Roko Bencek koji u 
vrlo jakoj konkurenciji nije uspio 
uzeti medalju. 


ZIMSKA BRDSKA LIGA 


B. Dušaku 
zlato u M50 
kategoriji 


Posljednjim, 7. kolom, u ko- 
jemu se natjecalo 49 trkača, 
završila je 17. zimska brdska 
iga Ivančica 2013./2014., koju 
već 17 godina uspješno vodi 
TK Marathon 95 iz Varaždina. 
eđu ukupno 76 trkača ukupni 
pobjednik lige je Josip Lacković 
iz AK Sloboda, a drugo i treće 
mjesto osvojili su Marcel Labaš 
i Ivan Čorba iz TK Marathon 95. 
U ženskoj konkurenciji pobije- 
dila je njihova klali kolegica 
Valentina Belović, druga je Ana 
Pavčec iz Strahoninca, a treća 
Valentina Županić iz Marathona. 

Od trkača našeg kraja najbo- 
lje plasiran je Branko Dušak iz TK 
Ivančica Ivanec na 8. mjestu, sa 
zlatnom medaljom u katego- 
riji M50. Njegov klupski kolega 
Josip Jakop je 10., Srećko Vrček 
21., Mario Surjak (DŠR Lančić- 
Knapić) 23., Emil Slunjski 24., 
Vladimir Ljubić 50. i Josip Ma- 
tišić 63. 


DAN REKREACIJE 


Turniri u s. 
tenisu i beli 


DŠR Salinovec je ostao vje- 
ran običaju obilježavanja Dana 
sportske rekreacije u Hrvatskoj 
te tim povodom organizirao 3. 
stolnoteniski turnir. Igralo se u 
školskoj sportskoj dvorani, a pod 
vodstvom Kruna Poje i Dami- 
ra Jagića snage su ogledala 22 
natjecatelja iz cijelog ivanečkog 
kraja, susjednih općina i Međi- 
murja. Odigrano je 59 mečeva, 
a prvonagrađeni su Mladen Vi- 
dović, Vedran Cerovčec i Dino 
Hranj. 
U turniru u beli sudjelovalo 
je 18 parova iz šireg ivanečkog 
kraja. Pobjednici su Stjepan 
Četrtek i Mladen Mudri Brežni, 
drugi su bili Dario Hudoletnjak i 
Zlatko Hudoletnjak, a treći Niki- 
ca Končar i Josip Strmečki, svi iz 
DŠR-a Salinovec.(ljr) 

SPORTSKE PERJANICE Proglašeni su najbolji sportaši i klubovi grada Ivanca u 2013. 


Buran aplauz za ivanečke 


najsportaše Vedrana Huđa 
i Jelenu Višević 


Jelena Nišević, kapetanica 
Ženskog odbojkaškog kluba 
Ivanec i Vedran Hud, član prve 
ekipe Rukometnog kluba Ivan- 
čica, najbolji su sportaši grada 
Ivanca u 2013. godini. Veliki 
pehari i priznanja za osvojen 
naslov dodijeljeni su im na 
svečanosti proglašenja najspor- 
taša i ekipa što ju je Zajednica 
športskih udruga u petak, 31. 
siječnja, priredila u srednjoš- 
kolskom amfiteatru. 

Burnim aplauzom i publi- 
ka je potvrdila svoje slaganje s 
takvim izborom. Jednako tako 
dočekana je i odluka o progla- 
šenju  Ženskog odbojkaškog 
kluba (finalist kupa Varaždin- 
ske županije i trećeplasirana 
ekipa u prvenstvu) i Rukomet- 
nog kluba Ivančice (jesenskog 
prvaka 2. HRL Sjever) najbo- 
ljim sportskim klubovima gra- 
da Ivanca. 

U kategoriji mladih sportaša 
nagrade su primili Filip Habek 
i Melanija Hrgarek, oboje 
članovi Karate kluba Ivanec, 
dobitnici brojnih medalja 
na međunarodnim natjecanji- 
ma i na prvenstvu Hrvatske. 
Godišnje nagrade dodijeljene 
su Ivanu Hrgu (ŽOK), Željku 
Seretinu  (Taekwon-do klub 
Hwarang) i Mariju Surjaku 
(DŠR Lančić-Knapić). Posebne 
nagrade uručene su Kruni Poje 
(ŽOK), Damiru Vrtaru (Karate 
klub Ivanec) i Slavku Vidačeku 
(NK Mladost Margečan). Di- 
plome su dodijeljene Ivanu Bo- 
rovečkom (Trkački klub Ivanči- 
ca) i Emiru Pretnaru (Shito ryu 
karate do klub). 

Skupu se obratio predsjednik 
ZŠU Miljenko Jarnjak te sporta- 
šima čestitao na postignućima i 
istaknuo da su ona rezultat du- 
gogodišnjeg rada i volje što ih 
ulažu u svoj sportski rad. 

-Želio bih da suradnja izme- 
đu ZŠU, udruga i pojedinaca 
bude što bolja, jer to je jedini 
način da svi možemo učiniti 


FOTO: B. TEŽAK 


+ Najboljim klubovima proglašeni 
su Rukometni klub Ivančica i 
Ženski odbojkaški klub Ivanec 


Rukometni klub Ivančica osvojio je naslov Za 40 godina rada u sportu - nagrada 


najbolje muške momčadi u 2013. 


Pred njima je 
sportska 
budućnost 


Perspektivnim sportašima 
proglašeni su Goran Strelec 
(NK Mladost), Zoran Vidoni 
(RK Ivančica), Borna Jage- 
tić (Teniski klub Elkom), 
Lucija Petak (Shito ryu ka- 
rate do klub), Sara Bratko- 
vić (ŽOK), Barbara Habek 
(DŠR Lančić-Knapić), Silvia 
Pofuk (Trkački klub Ivanči- 
ca), Patrik Lukavečki (Kara- 
te klub), Mateja Marković 
(Srednjoškolski ženski ruko- 
metni klub), Izidora Posavec 
— Kovač (Taekwon-do klub 
Hwarang) i Karlo Smontara 
(Košarkaški klub Ivančica). 


nešto više i bolje. Zahvaljujem 
i Gradu Ivancu na izdvajanjima 
za sport; nadam se i boljim vre- 
menima jer sport i mladi naša 
su budućnost — naglasio je Jar- 
njak. 

Čestitke laureatima uputio 
je i gradonačelnik Milorad Ba- 
tinić istaknuvši da ga posebno 
veseli što su priznanja dobili i 
rekreativci kao i činjenica da 
Ivanec u zadnje vrijeme na na- 
cionalnoj razini postaje sve pre- 


Laureati - rukometaš V. Huđ 
i odbojkašica J. Nišević 
poznatljiviji i po drugim spor- 
tovima. A to govori da ZŠU u 
uvjetima trenutačno raspolo- 
živih novčanih sredstava dobro 
radi svoj posao. 

Cinjenica je da novca za 
sport manjka, osobito spon- 
zorskog. Osim direktnih izdva- 
janja proračunskog novca za 
sport, Grad klubovima nastoji 
pomoći i financiranjem pro- 
stora sportskih dvorana i tako 
ih osloboditi troška najma. 


za životno djelo Martinu Prašnjaku 


Prašnjaku 
nagrada za 
životno djelo 


Martin Prašnjak iz NK 
Mladost — Margečan, s 
puno je emocija primio 
nagradu za životno djelo 
koja mu je dodijeljena za 
40 godina istaknutog rada 
u sportu. 

Nekolicini sportaša koji 
ulažu mnogo rada, strasti 
i entuzijazma u rad svojih 
klubova i angažman s mla- 
dima, dodijeljene su zlatne 
plakete. 

Primili su ih Gordan 
Hudoletnjak (ŽOK) i Franjo 
Surjak (Kuglački klub Ivan- 
čica). 


Predstoji nam izrada važnog 
dokumenta, Strategije razvoja 
sporta do 2020., kojom će se 
definirati glavni pravci njegova 
razvoja na području našeg gra- 
da, a to će rezultirati dizanjem 
kvalitativne razine sporta na 
višu razinu — izjavio je Batinić 
te uputio zahvalu svim spor- 
tašima, trenerima i sportskim 
radnicima na svemu što čine za 
napredak sporta i zdrav razvoj 
mladih generacija.(ljr) 

IVANČIĆA o Sjajnih 120:79 u 
srazu Ivancica - Koprivnica 


U prvenstvenoj uta- 
kmici 15. kola A-2 HKL 
Sjever u Ludbregu, košar- 
kaška momčad Ivančice 
poražena je od momčadi 
Grafičara, vodeće mom- 
čadi lige, s 58:96. Daleko 
uspješniji ivanečki ko- 
šarkaši bili su u srazu s 
Koprivnicom, koju su po- 
razili s uvjerljivih 120:79 
i tako izborili svoju petu 
prvenstvenu pobjedu. 

Ivančica je zatim na 
gostovanju u Čakovcu 


žman je postigao 20 
koševa, Rajh 19, Hatlak 
12. U susretu 18. kola s 
varaždinskom Vindijom, 
Ivančica je poražena sa 
61:68, pri čemu Ivanča- 
ni naprosto nisu uspjeli 
rezultatski parirati razi- 
granim — Varaždincima. 
Ivančica je na 9. mjestu 
prvenstvene tablice s 23 
osvojena boda.(nn) 

Ivanečki košarkaši 
visokom su pobje- 
dom nad Koprivni- 


poražena od momčadi 
Međimurja sa 78:93 u 
utakmici 17. kola. Ro- 


com oraspoložili do- 


maću publiku 


RUKOMET Rukometni klub Ivančica u nastavku prvenstvene sezone u 2. HRL Sjever 


Odličan start rukometaša ivanečke Ivančice 


Rukometna momčad Ivanči- 
ceje u sklopu priprema za nasta- 
vak prvenstva u 2. HRL Sjever 
pobijedila u Ivancu momčad 
Velike Nedelje sa 37:31, dok 
je utakmicu sa zagrebačkom 
momčadi Maksimir Pastela iz- 
gubila s 31:36. Novu pobjedu 
ivanečki su rukometaši ostva- 
rili u susretu s GRK Čakovcem 
(45:34) i Vidovcem (33:30). 

U utakmici 12. kola, Ivančica 
je u gostima pobijedila Novsku 
sa 3427, a u sljedećem kolu i 
Garešnicu s 30:26. Nakon vod- 


Momčad Vidovca Ivančani su porazili s 33:30 

stva od osam golova u 50. minu- 
ti, trener Marko Gotal je u igru 
uveo mlađe igrače s klupe od 
kojih mnogi nisu iskoristili dobi- 
venu minutažu te je borbena go- 
stujuća ekipa u finišu utakmice 
smanjila rezultat na četiri gola. 
U domaćoj ekipi najefikasniji je 
bio Vedran Hud s pet golova, a 
najbolji igrač bio je vratar Boris 
Vujović s 19 uspješnih obrana, 
od kojih dva sedmerca. Ekipa 
Ivančice i dalje je vodeća na pr- 
venstvenoj tablici 2. HRL Sjever, 
sa 21 osvojenim bodom.(nn) 


ŽENSKI ODOBJKAŠKI KLUB 
Ivančanke čvrsto u vrhu prvenstvene tablice 


Ženska odbojkaška ekipa Ivanca na- 
stavlja s odličnim igrama i pobjedama u 
natjecanju Međužupanijske odbojkaške 
i lige Regije Centar — skupine Sjever. U uta- 
kmici 9. kola pobijedila je ekipu Vinice s 
3:0 u setovima. Na vrućem gostovanju u 
Međimurju - nova pobjeda Ivančanki od 
3:2 u setovima nad ekipom Cakovca II. 
U utakmici 11. kola naše su odbojkašice 
Ivanečke su odbojkašice ekipu Va- 
raždin Volley Ill nadigrale s 3:1 


na domaćem parketu nadigrale Varaždin 
Volley III sa 3:1 u setovima. 

Na gostovanju u Cestici — prekid 
uspješnog niza. Ivančanke su povele s 2:0 u 
setovima, ali zatim je domaća ekipa uspjela 
preokrenuti rezultat i izjednačiti na 2:2 te 
potom u odlučujućem, petom setu izbo- 
riti konačnu pobjedu od 3:2. Ivančanke su 
tako osvojile jedan bod, domaća ekipa dva. 
Na prvenstvenoj tablici ekipa Ivanca čvr- 
sto drži treće mjesto s 23 boda.(nn) 


ODBOJKA Uspjeh na MLADOST MARGEČAN KOŠARKAŠI OŠ MALONOGOMETNI 
županijskom natjecanju Pripreme za nastavak IVANEC KLUB JEROVEC 
Margečanska Mladost priprema X e . pe 
Odbojkašice Srednje se za nastavak prvenstva u 2. ŽNL Četvrti u Viceprvak županijske 
školežupanijske ona a zanimao poluzavršnici malonogometnelige 
viceprvakinje žera kluba, odazvali su se svi igrači Ivanečka osnovnoškolska ko- Malonogometna momčad Je- 


Ženska odbojkaška ekipa 
Srednje škole Ivanec osvojila 
je titulu županijskih viceprvaki- 
nja. Do naslova je došla pobje- 
dom nad ekipom Medicinske 
škole Varaždin s 2:0 u setovima, 
a onda i pobjedom u polufinal- 
noj utakmici nad ekipom Dru- 
ge gimnazije Varaždin s 2:0. U 
utakmici za zlato, poražena je 
od odbojkašica Prve gimnazije 
Varaždin s 0:2. (nn) 


na koje se raču u proljetnom dijelu 
prvenstva: Tomislav Vidaček, Marko 
Rogina, Ivica Vidaček, Drago Harjač, 
Goran Posavec, Dejan Vidaček, Ni- 
ola Vidaček, Danijel Kozulić, Franjo 
Vidaček, Petar Piskač, Dario Krznar, 

ario Varga, Sebastijan Kocijan, 

arko Šrajbek, Franjo Zagorac, Ni- 
ola Brežnjak, Ivica Cikač, Igor Sed- 
ar, Boris Buhin te juniori koji su pri- 
ljučeni seniorskoj momčadi - Jurica 
Vidaček, Nikola Krznar, Marko Kozu- 
ić, Juraj Vidaček i Nikola Ptiček. (nn) 


šarkaška momčad je, kao prvak 
Varaždinske županije u konku- 
renciji OŠ, sudjelovala na polu- 
završnici državnog prvenstva u 
Kotoribi. Na turniru su razigra- 
vali prvaci iz četiri županije. Prvo 
mjesto osvojila je Donja Dubra- 
va, drugo Virje, treće Virovitica, 
a četvrti je bio Ivanec. Momčad 
Ivanca poražena je od Donje Du- 
brave sa 37:52, a zatim od Virja sa 
30:44. Voditelj ivanečke momča- 
di bio je Predrag Putar.(nn) 


rovca pobijedila je MNK Črešnjevo 
sa 5:3 u prvenstvenoj utakmici 14. 
ola Županijske malonogometne 
ige Varaždin. U utakmici posljed- 
njeg, 15. kola, Jerovec je svladao 
Ljubeščicu sa 5:3. Bila je to rutin- 
ska pobjeda Jerovca u utakmici u 
ojoj pitanje pobjednika nije bilo 
upitno. Pogotke su postigli Saša i 
Goran Kranjčec te Renato i Robert 
Punčec. Momčad Jerovca je vice- 
prvak s 24 boda, a prvak je Fotex 
samo s bodom više.(nn) 

REGIONALNA 
RUKOMETNA LIGA 


Ivančica- 
Koprivnica 33:3 


Rukometni klub Ivančica 
bio je domaćin utakmica Regi- 
onalne rukometne lige Sjever, 
godište 2000., dječaci B. Naša je 
momčad pobijedila Koprivnicu 
B s 33:3, a poražena je od Kopriv- 
nice A sa 13:22. U prvoj utakmici 
Nikola Kušen postigao je 8 golo- 
va, a slijede Dorijan Đurin, Miha 
Krtanjek i Ivan Koški sa po 4 gola. 
U drugom susretu Krtanjek je za- 
bio 4, a Kušen 3 gola.(nn) 


I.HR RUKOMETNA 
LIGA SJEVER, g. 2000. 


Fodrek 29 golova 
u dvije utakmice 


Momčad RK Ivančice, godište 
2000., u Vidovcu je odigrala dvije 
prvenstvene utakmice 7. kruga 1. 
HRL Sjever i u obje izborila pobje- 
du. Ivančica je pobijedila Garešni- 
cu sa 25:18, a zatim Lipu iz Lipika 
s 30:10. U obje utakmice Patrik 
Fodrek zabio je po 13 golova. 

Ivančica je bila domaćin uta- 
kmica 8. kruga 1. HRL-a. Doma- 
ća momčad nastavila je nizati 
pobjede, i to protiv momčadi 
Ludbrega Mljekarne Bohnec sa 
23:16 te Koprivnice sa 24:23. U 
prvoj utakmici Fodrek je posti- 
gao je 11 golova, a u drugoj čak 
18 i bio je najbolji igrač domaće 
momčadi u obje prvenstvene 
utakmice.(nn) 


KADETI RK IVANČICE, 


1996. GODISTE 
Poraz od Zadra, 
s Dubravom 
neriješeno 
Rukometaši Ivančice 1996. 
godišta, u Zadru su odigrali dvije 
prvenstvene utakmice 5. kruga 
1. hrvatske mlađe kadetske ru- 
kometne lige. Ivančica je pora- 
žena od Zadra sa 23:29, dok je s 
Dubravom iz Zagreba odigrala 
neriješeno, 22:22. 
U prvoj utakmici istakli su 
se Mike Lind i Nino Trefil sa po 
6 golova. dok je u drugoj Trefi 
postigao 6, a Luka Stefanko 5 
golova.(nn) 


ŽENSKI RUKOMET 


Neriješeno s 
Dardom 


U nastavku prvenstva u 2. 
HRL Sjever, Ivančanke su u pr- 
venstvenoj utakmici 10. kola 
prvu utakmicu s Dardom u go- 
stima odigrale neriješeno, 27:27. 
Najefikasnija igračica u ekipi 
Ivanca bila je Matić sa sedam 
golova, slijede Kocijan sa 6, Jug 
5 te Hadrović sa 4 gola. Ekipa 
Ivanca bori se za ostanak u Dru- 
goj hrvatskoj rukometnoj ligi 
Sjever.(nn 


zanimljivosti 

Obilaskom starih hiža u Ivancu je obilježen Međunarodni dan turističkih vodiča 


Siti cajti kaj su prešli... 


Obilaskom starih _ivaneč- 
kih hiža od Ivanca i Lančića 
do Vuglovca i Knapića, prof. 
Mirjana Bračko i četrdesetak 
sudionika programa prigodno 
nazvana ,Si ti cajti kaj su preš- 
li, se te trošne, stare hiže...“ u 
subotu su, 22. veljače, obilježili 
Međunarodni dan turističkih 
vodiča. Time je prof. Bračko, 
kao licencirani vodič, ujedno 
obilježila mali jubilej — petu go- 
dišnjicu takvih programa što ih 
svake godine priređuje za sve 
koji joj se u uvijek drukčijim te- 
matskim obilascima pridružuju 
u upoznavanju javnosti slabo 


Prof. Mirjana Bračko 

izletnike je povela u pohod 

starim ivanečkim hižama 
poznatih ivanečkih atrakcijskih 
i drugih specifičnosti. 

-Lijekom gotovo  trosatna 
obilaska pohodili smo više sta- 
rih hiža. Nekih među njima za 
koju godinu više neće biti, pa je 
to bila prilika za upoznavanje s 
nekadašnjim stilovima gradnje 
(tzv. hrvatski ili njemački vu- 
gel), s materijalima od kojih su 
naši stari gradili kuće, s tipičnim 
prostorijama svake hiže, s gospo- 
darskim zgradama koje su nekad 


bile sastavni dio svakog ivaneč- 
kog dvorišta... Pa i o tome zašto 
je nekad na krovu svake hiže bio 
glineni kokot! - kaže prof. Bračko. 

Izletnici su tako obišli po- 
jedine stare kuće i imanja u 
Lančiću i Knapiću, a zanimlji- 
vo predavanje prof. Bračko 
priredila im je u spomen-kući 
Josipa Kraša u Vuglovcu. Uz 
predah od pješačenja, tamo je 
mladi ivanečki pjesnik Josip 
Kraš govorio prigodne stihove. 
Obilazak je organiziran uz pot- 
poru Društva vodiča i pratitelja 
Varaždin i Turističke zajednice 
grada Ivanca (ljr) 


Ovogodišnji turistički obilazak prof. Marijana Bračko 
tematski je vezala uz stare hiže ivanečkoga kraja 

Zebice su naročito razveselile članove Udruge osobe s mentalnom retardacijom Ivanečko sunce 


Ti poišči štučice, a ja 
ti bum zgrijal nogice! 


+ Održavanje Zebica pomoglo je četrdesetak sponzora, a 


pokrovitelj je bio Grad Ivanec 

-Naši stari ivonjski običaji vele da na ' 
mestu de su se tičeki ženili, maloj su deci 
štučice ostavili! Ali štučice moreš najti 


samo ak' ih bosa poiščeš! 


-Ali ak pem bosa, zebice bum dobila! 
-Nikaj zato! Ti poišči štučice, a ja ti 


bum onda zgrijal nogice! 
-Joj, kak je to lijepi običaj! 


Nakon ovakvog dijaloga Valentine 


A kaj su mi ostavili tičeki? 
Neodoljiv čar ptičje ženidbe 


Sama ideja Zebica od samog je početka bila izvrsno prihvaćena, 
pa je zato teško i uopće izdvojiti nekoga tko nije podlegao šarmu 


ptičje ženidbe. Nabrojili 


na najrazličitije načine 


suvenira i poklon 
ukrašavanje pavi 


čića il 


smo više od 40 (!) sponzora koji su priskočili 
— novčano, pečenjem kolača, ustupanjem 
i na neki drugi način (struja, uređenje parka, 
jona u parku, dizajn i donacija plakata i sl.). Kako 


bi organizacijski sve prošlo u najboljem redu, u Gradskoj je vijećnici 


uoči manifestacij 


vjetom mladih čij 


isu č 


e održan koordinacijski sastanak s udrugama i Sa- 
anovi također pružili svu operativnu pomoć 


ovoj lijepoj akciji. Pokrovitelj je bio Grad Ivanec (ljr) 


Posavec-Kovač i Josipa Kraša, voditelja 
dječje manifestacije Zebice — tičeki se 
ženiju održane u petak, 14. veljače, više 
od 250 djece u pratnji svojih roditelja, 
baka i djedova raspršilo se velikim iva- 
nečkim parkom te uzbuđeno s niskih 
grana grmova i stabala poskidalo slatke 
poklončiće što su ih svojim malim prija- 
teljima namijenili ptičji svatovi. 
Zahvaljujući lijepom vremenu, ze- 
bice ipak nije nitko ,uhvatio; a gotovo 
tisuću lijepo zapakiranih malenih pa- 
ketića sa suhim kolačićima, s pokojim 


Zov starih običaja - Maska se ptičjoj svadbi pridružila fućkanjem 


bombonom i raznim sitnicama beskraj- 
no je razveselilo mališane što su se poput 
jata vrabaca rastrčali parkom. I ne znaš 
tko je pritom bio uzbuđeniji — da li klin- 
ci iz Dječjeg vrtića Ivančice i mnoštvo 
ivanečkih mališana, ili u narodne nošnje 


odjevena dječica iz Margečana i Sali- 
novca, ili mali Stažnjevčani. Kolačima s 
ptičje ženidbe naročito su se obradovali 
članovi Udruge osoba s mentalnom re- 
tardacijom Ivanečko sunce. 

Okupili su se i ivanečki učenici, 


članovi Društva Naša djeca, a naročito 
ponosna bila su udomljena djeca, to više 
što su neki od njih nastupili u programu, 
a upravo njihovi udomitelji iz Udruge 
Nada na čelu s predsjednicom Mladen- 
kom Ravenski inicirali su ovu akciju i 
organizacijski najviše ,povukli“ u njenoj 
realizaciji. 

Raspoloženi članovi Društva prijatelja 
narodnih običaja Maska prigodni su ugo- 
đaj stvorili fućkajući u glinene ptičice, pa 
je manifestacija u parku prerasla u lijepo i 
veselo društveno okupljanje svih genera- 
cija. Time je ispunjen glavni cilj Zebica, a 
to je obnova običaja naših baka i djedova 
vezana uz predaje o ptičjim ženidbama, 
njihova predaja u nasljeđe djeci i mladi- 
ma kao izvorne hrvatske tradicije i tradi- 
cije (i) našeg kraja te njeno promaknuće 
kao trajne vrijednosti i protuteže potro- 
šačkim običajima koji se vežu uz suvre- 
meno obilježavanje Valentinova. 


FOTO: 5. JAGIĆ 


